Blaze7451/Wiki-th-20250601 huggingface dataset:
กองบิน 2 ลพบุรี

กองบิน 2 หรือ ฐานทัพอากาศโคกกะเทียม เป็นหน่วยงานในสังกัดกองทัพอากาศไทย มีหน้าที่เตรียมการ และปฏิบัติการใช้กำลังทางอากาศ ตามที่กองทัพอากาศกำหนด โดยมีเป้าหมายในการพัฒนาหน่วยเป็น "กองบินเฮลิคอปเตอร์ชั้นนำในภูมิภาค" ปัจจุบันมีที่ตั้งหน่วยอยู่ใน ตำบลเขาพระงาม อำเภอเมืองลพบุรี จังหวัดลพบุรี โดยมีสนามบินโคกกระเทียม เป็นฐานการบิน

**ประวัติ**
 ปี พ.ศ. 2462 เมื่อวันที่ 16 ธันวาคม กองทัพบกได้มีคำสั่งทหารบกที่ 178/20698 ให้จัดตั้ง " กองบินใหญ่ทหารบกที่ 2 "- ปี พ.ศ. 2481 จอมพล ป.พิบูลสงคราม รัฐมนตรีว่าการกระทรวงกลาโหม และพลเอก พระเวชยันรังสฤษ ผู้บัญชาการทหารอากาศ ได้เล็งเห็นความจำเป็นในอนาคต จึงได้สร้างสถานที่ทำการให้กับกองบินน้อยที่ 2 แห่งใหม่ ณ ตำบลเขาพระงาม อำเภอเมืองลพบุรี จังหวัดลพบุรี และได้สั่งให้ย้ายกองบินน้อยที่ 2 จากดอนเมือง เข้าที่ตั้งใหม่ เสร็จเรียบร้อยในปลายปีเดียวกัน- ปี พ.ศ. 2496 กองบินน้อยที่ 2 ได้สร้างโรงเรียนประชาบาล กองบินโคกกะเทียมขึ้น เพื่อให้บุตรหลานข้าราชการได้รับการศึกษาเล่าเรียนใกล้บ้าน ไม่ต้องเดินทางไกลไปโรงเรียนในตัวจังหวัด- ปี พ.ศ. 2506 ในวันที่ 10 ธันวาคม กองบินน้อยที่ 2 ได้ถูกเปลี่ยนชื่อเป็นครั้งสุดท้ายว่า ( กองบิน 2 ) และได้รับการบรรจุฝูงบินสนามขึ้นอีก 3 ฝูงบิน คือ ฝูงบินผสม 221 ฐานบินเชียงใหม่ , ฝูงบินผสม 222 ฐานบิน อุบลราชธานี  และ ฝูงบินผสม 223 ฐานบินอุดร ฯ ส่วนที่ตั้ง ณ กองบิน 2 จ.ลพบุรี คือ ฝูงบินผสม 224- ปี พ.ศ. 2520 กองบิน 2 ได้รับการบรรจุฝูงบิน 3 ฝูงบิน คือ ฝูงบิน 201 , ฝูงบิน 202 และ ฝูงบิน 203 และมีฝูงบินอิสระปฏิบัติราชการสนามชายแดนอีก 2 ฝูงบิน คือ ฝูงบิน 206 วัฒนานคร และ ฝูงบิน 207 จังหวัดตราด- กองบิน 2 กองพลบินที่ 1 กองบัญชาการยุทธทางอากาศได้ถือเอา วันที่ 16 ธันวาคม ของทุกปีเป็นวันคล้ายวันสถาปนากองบิน 2 จนถึงทุกวันนี้

**ภารกิจ**
กองบิน 2 มีภารกิจเตรียมการ และปฏิบัติการใช้กำลังทางอากาศ ตามที่ กองทัพอากาศกำหนด
โดยมี ผู้บังคับการกองบิน 2 เป็น ผู้บังคับบัญชารับผิดชอบ

**การจัดหน่วย**
กองบังคับการ มีหน้าที่อำนวยการ ประสานงาน กำกับการ ควบคุม ปกครองบังคับบัญชา และบริหารงาน ให้เป็นไปตามภารกิจของกองบิน 2
สนามบินกองบิน 2 ลพบุรี
โรงจอดเฮลิคอปเตอร์ UH-1H Huey
งานวันเด็กแห่งชาติ ที่กองบิน 2 ลพบุรี ปี 2553

**ส่วนอำนวยการ**
 แผนกธุรการ- แผนกยุทธการ- แผนกกำลังพล- แผนกการข่าว- แผนกการเงิน- แผนกส่งกำลังบำรุง- แผนกงบประมาณ- แผนกช่างโยธา- โรงพยาบาลกองบิน 2- แผนกสวัสดิการ
*แผนกกิจการพลเรือน- แผนกพลาธิการ
*กองเทคนิค- แผนกช่างอากาศ- แผนกสื่อสารอิเล็กทรอนิกส์- ฝ่ายสรรพาวุธ- แผนกสนับสนุนการบิน- กองพันทหารอากาศโยธิน- กองร้อยทหารสารวัตร
*ฝ่ายคลังพัสดุรวมการ
*แผนกสนามฝึกใช้อาวุธทางอากาศ

**ฝูงบิน**
 ฝูงบิน 201 "Spider"- ฝูงบิน 202 “Scholar”- ฝูงบิน 203 "Scorpion"
** หน่วยบิน 2031 – วางกำลังที่ฐานบินโคราช กองบิน 1
** หน่วยบิน 2033 – วางกำลังที่ฐานบินเชียงใหม่ กองบิน 41
** หน่วยบิน 2034 – วางกำลังที่ฐานทัพอากาศดอนเมือง กองบิน 6
** หน่วยบิน 2035
** หน่วยบิน 2036 – วางกำลังที่ฐานบินอุบลราชธานี กองบิน 21
** หน่วยบิน 2037 – วางกำลังที่ฐานบินสุราษฎร์ธานี กองบิน 7
** หน่วยบิน 2038 – วางกำลังที่ฐานบินอุดรธานี กองบิน 23

**อ้างอิง**
หมวดหมู่:ค่ายทหารในจังหวัดลพบุรี
2
ท้าวศรีจุฬาลักษณ์

ท้าวศรีจุฬาลักษณ์ เป็นชื่อตำแหน่งพระสนม ในสมัยอยุธยาตำแหน่งนี้เป็นเชื้อพระวงศ์จากราชวงศ์พระร่วง อาจหมายถึง- ท้าวศรีจุฬาลักษณ์ (นางนพมาศ) พระสนมในพระมหาธรรมราชาที่ 1 (ลิไท)- ท้าวศรีจุฬาลักษณ์ (ไม่ปรากฏพระนามเดิม) พระสนมในสมเด็จพระไชยราชาธิราช- ท้าวศรีจุฬาลักษณ์ (แจ่ม) พระสนมในสมเด็จพระนารายณ์มหาราช- ท้าวศรีจุฬาลักษณ์ (พระราชเทวี) พระสนมในพระมหาธรรมราชา
ครัว

ห้องครัวตะวันตกสมัยใหม่
ครัว คือโรง เรือน หรือห้องสำหรับทำกับข้าวของกิน ในทางตะวันตก ครัวทันสมัยจะประกอบด้วยอุปกรณ์อย่างเตา อ่างล้างจานที่อาจมีอุปกรณ์ทำน้ำร้อน น้ำเย็น มีตู้เย็นและชั้นใส่ของ บางบ้านมีเตาอบไมโครเวฟ เครื่องล้างจานหรืออุปกรณ์ไฟฟ้าอื่น ๆ หน้าที่ของห้องครัวมีไว้สำหรับประกอบอาหาร

**อ้างอิง**
หมวดหมู่:ห้อง

หมวดหมู่:อาหารและเครื่องดื่ม
วันไหว้เทวดา

วันไหว้เทวดา หรือ วันป้ายทีก้ง (ตัวเต็ม: 拜天公, ตัวย่อ: 拜天公, พินอิน: Bài tiān gōngไป่เทียนกง, ฮกเกี้ยน: ป้ายทีก้ง) เป็นประเพณีที่จัดขึ้นหลังวันตรุษจีน 9 วัน ในวันขึ้น 9 ค่ำ เดือน 1 ตามปฏิทินจีน ซึ่งเป็นประเพณีดั้งเดิมของชาวจีนฮกเกี้ยนในจังหวัดภูเก็ต พังงา กระบี่ สิงคโปร์ และมาเลเซีย ถือเป็นการบูชาเทวดาหรือองค์หยกหองส่งเต่(玉皇上帝) เพื่อให้ท่านปกป้องคุ้มครองให้อยู่เย็นเป็นสุข โดยชาวจีนจะจัดของไหว้ ขนมบัวลอย ผลไม้มงคลต่างๆ รวมถึงสัญลักษณ์ในประเพณี คือ ต้นอ้อย 1 คู่ ประดับด้วยการแขวนโมบายอย่างจีนที่เรียกว่า โกจี่ และขนมเจดีย์น้ำตาล ที่เรียกว่า ทะถึง มาตั้งไหว้บนโต๊ะใหญ่ที่รองขาให้สูงขึ้นกว่าปกติตกแต่งด้วยผ้าปูปักลวดลายพื้นสีแดงที่เรียกว่า โต๊ะอุ๋ย จัดบริเวณหน้าบ้าน โดยจะเริ่มไหว้ตั้งแต่เวลาประมาณ 23.00 น. เป็นต้นไปจนถึงเช้ามืดของวันรุ่งขึ้น

**ของใช้และเครื่องเซ่นไหว้ในพิธี**
เครื่องเซ่นไหว้ ของใช้ในพิธี แต่ละท้องถิ่นพื้นที่ก็จะแตกต่างกันออกไปบ้างเล็กน้อย แล้วแต่ความสะดวกและกำลังทรัพย์ของผู้ใหญ่ แต่ในที่นี่ยกตัวอย่างเครื่องเซ่นไหว้ของ มาเลเซีย สิงคโปร์ และ ภูเก็ต พังงา กระบี่ มารวมกัน จึงทำให้บางอย่างของแต่ละพื้นถิ่นไม่มี

**เครื่องกระดาษ**
การจัดโต๊ะไหว้เทวดา ป้ายทีก้ง จังหวัดภูเก็ต

**ของใช้ในพิธี**

**ขนมรวม หรือ ภาษาจีนเรียกว่า เต่เหลี่ยว  ๓  จาน เต่เหลี่ยว คือ เป็นขนมที่ทำมาจากพืชพันธุ์อาหารครบทุกอย่าง จะต้องมี และขาดไม่ได้ในประเพณีของจีขนมเข่ง เป็นขนมของเทวดาโดยเฉพาะ  ซึ่งจะมีไหว้และทำกันในวันตรุษจีน และไหว้เทวดาเท่านั้น และยังมีความเชื่อมาแต่โบราณอีกว่า การทำขนมเข่งนั้น ถ้าบ้านไหนที่ทำขนมเข่งอยู่ ถ้าผู้หญิงที่มีประจำเดือน หรือ ไว้ทุกข์อยู่เข้าไปดู หรือ เดินผ่าน จะทำให้ขนมเข่งดิบ หรือ ไม่สุก และบางคนเค้ารู้ว่าบ้านไหนทำขนมเข่งอยู่จะไม่เข้าไปเลย จะยืนอยู่หน้าบ้าน**

**ขนมเต่า หรือ ภาษาจีนเรียกว่า อั่งกู้ ๓ ลูก ๑ จาน ทำให้อายุยืน**

**ขนมฟู หรือภาษาจีนเรียกว่า ฮวดโก้ย ๓ ลูก  ๑ จาน**

**สับปะรด ภาษาจีนเรียกว่า อ่องหลาย ๒ ลูก ทำให้มีตาเหมือนสับปะรด มีช่องทางทำมาหากินหลายทางและมีโชคลาภ**

**กล้วย ภาษาจีนเรียกว่า เก๋งเจ๊ว เป็นการให้พรมีลูกเต็มบ้านมีหลานเต็มเมือง**

**ส้ม ภาษาจีนเรียกว่า ก๊าม จาน**

**หมิ้กเจี่ยน (คล้ายกับบายสีของไทย) ๑  ที่**

**ผักแห้งหกอย่าง เรียกว่าหลักฉ่าย ๖  จาน เป็นของที่บำรุงร่างกาย เมื่อไหว้เสร็จแล้วก็นำไปทำอาหารได้**

**  เห็ดหอม (เหี่ยวก้อ) ๑  จาน**

**  เห็ดหูหนู (บกนี้) ๑  จาน**

**  ฟองเต้าหู้ (เต็กกากี้) ๑  จาน**

**  วุ้นเส้น (ตั่งหุ้น) ๑  จาน**

**  หมี่ซั่ว (หมี่ซั่ว) ๑ จาน**

**  ดอกไม้จีน (กิ้มเจี้ยม) ๑  จาน**

**ผลไม้เสริม อีก ๒ อย่าง**

**  องุ่น (ฮู่โต๋) ๑  จาน**

**  ละมุดสีดา (๓ ลูก) (บ่าสี่กู้) ๑  จาน**

**การบูชาเทวดาในวันตรุษจีน หรือ ที่ศาลเจ้า เทพเจ้ามิได้ถือศีลบวช จะต้องมีอาหารคาวจัดอีกหนึ่งโต๊ะดังนี้**

**ของคาว (หง่อเส้ง)**

**  หมูต้ม ๑  ชิ้น**

**ไข่ไก่ต้ม หรือ ไก่ต้ม ๓  ลูก หรือ ๑ ตัว**

**ปลาหมึกต้ม หรือ แห้ง ๓  ตัว**

**กุ้งต้ม ๓  ตัว**

**หมี่เหลือง ๑ กก.**

**เหล้าแดง(จีน) หรือ น้อยกว่านั้น ๑ ขวด ===
มานูเอลา บาโดลโย

ดอนนามานูเอลา บาโดลโย เดย์ ดูกี เด แอดดิสอาบาบา (Donna Manuela Badoglio dei duchi de Addis Abeba) เกิดเมื่อวันที่ 26 มิถุนายน พ.ศ. 2522 ที่เมืองดีฌง ประเทศฝรั่งเศส เป็นธิดาในปีเอโตร บาโดลโย ดยุกที่ 2 แห่งแอดดิสอาบาบา และเจ้าหญิงเฟือง มายแห่งเวียดนาม เป็นน้องสาวใน ฟลาวีโอ บาโดลโย ดยุกที่ 3 แห่งแอดดิสอาบาบา

**อ้างอิง**
ม
ม
ม
ม
หมวดหมู่:บุคคลจากดีฌง
CDC

CDC อาจหมายถึง- ศูนย์ควบคุมโรคติดต่อสหรัฐอเมริกา (Centers for Disease Control and Prevention, CDC) หน่วยงานป้องกันโรคติดต่อในสหรัฐอเมริกา- Crystal Design Center กลุ่มอาคารในกรุงเทพมหานคร ตั้งอยู่บริเวณถนนเอกมัย-รามอินทรา
ไอคิสด์อะเกิร์ล

ไอคิสด์อะเกิร์ล (I Kissed a Girl) เป็นเพลงของนักร้องชาวอเมริกัน เคที เพร์รี จากผลงานสตูดิโออัลบั้มชุดที่ 2 วันออฟเดอะบอยส์ (2008) ออกจำหน่ายวันที่ 28 เมษายน ค.ศ. 2008 โดยค่ายเพลงแคปิตอลเรเคิดส์เป็นซิงเกิลเปิดตัวของอัลบั้ม เพร์รีมีส่วนเขียนเพลงกับ ดร.ลู้ก และเบนนี บลังโก และเสริมด้วยนักเขียนเพลงอย่างแมกซ์ มาร์ติน และเคธี เดนนิส "ไอคิสด์อะเกิร์ล" เป็นเพลงแนวอิเล็กโทรร็อกที่มีผสมผสานกับนิวเวฟ เพร์รีอธิบายว่าเนื้อร้องพูดถึง "ความสวยงามดังเวทมนตร์ของผู้หญิง"
หลังจากเพลงออกมา "ไอคิสด์อะเกิร์ล" ได้รับคำวิจารณ์คละกันจากนักวิจารณ์ ยกย่องเสียงดนตรีแต่ติเรื่องเนื้อหาในเนื้อเพลง เพลงสร้างข้อถกเถียงเรื่องเนื้อเพลงที่แสดงความไม่เคารพและได้รับคำวิพากษ์จากนักวิจารณ์และนักร้องคนอื่น ๆ อย่างเห็นได้ชัด เพลงประสบความสำเร็จภายในประเทศและทั่วโลก ขึ้นอันดับหนึ่งบนชาร์ตบิลบอร์ดฮอต 100 เป็นเวลา 7 สัปดาห์ เป็นเพลงอันดับหนึ่งลำดับที่ 1,000 ในยุคของเพลงร็อก เพลงขายได้ 4,444,000 หน่วยดิจิทัลในสหรัฐอเมริกา "ไอคิสด์อะเกิร์ล" เป็นหนึ่งในแปดเพลงของเพร์รีที่ขายได้มากกว่า 4 ล้านหน่วยดิจิทัลในสหรัฐอเมริกา เพลงอื่น ๆ ที่ทำได้เช่นกันคือ "ฮอตเอ็นโคลด์", "แคลิฟอร์เนียเกิร์ล", "ไฟร์เวิกส์", "อี.ที.", "ทีนเอจดรีม", "โรร์" และ "ดาร์กฮอร์ส" เพลง "ไอคิสด์อะเกิร์ล" ขึ้นอันดับหนึ่งบนชาร์ตในประเทศต่าง ๆ เกือบ 20 ประเทศ เช่น ออสเตรเลีย แคนาดา เลบานอน ไอร์แลนด์ และสหราชอาณาจักร ขณะที่ขึ้นได้ถึงห้าอันดับแรกในประเทศแถบยุโรป เช่น เบลเยียม ฟินแลนด์ และฝรั่งเศส เพลงนี้เป็นหนึ่งในเพลงที่ขายดีที่สุดในโลก
มิวสิกวิดีโอเพลงนี้ออกวันที่ 16 พฤษภาคม ค.ศ. 2008 กำกับโดย คิงกา เบอร์ซา แสดงเพร์รีในฉากที่ได้แรงบันดาลใจจากโรงละครแนวเบอร์เลสก์ และมูแลง รูจ วิดีโอยังแสดงเพื่อน ๆ ของเพร์รีได้แก่นักแสดงชื่อแชนนอน วู้ดเวิร์ด และนักร้องแนวอิเล็กโทรป็อปที่ยังไม่เป็นที่รู้จักในขณะนั้นคือ เคชา (Ke$ha) เพลงจัดว่าขายดีที่สุดเป็นอันดับที่สิบในคริสต์ศตวรรษที่ 21 เพร์รีแสดงเพลง"ไอคิสด์อะเกิร์ล" และเสนอเพลงนี้เข้าชิงรางวัลแกรมมีในงานประกาศรางวัลแกรมมีครั้งที่ 51 (รางวัลแกรมมีสาขา Best Female Pop Vocal Performance) เพลงยังเข้าชิงสาขา Favorite Song จากรางวัลคิดส์ช้อยส์ในปี ค.ศ. 2009 ด้วย 

**รายชื่อเพลง**
 ซีดีซิงเกิล
# "I Kissed a Girl" – 3:00
# "I Kissed a Girl" (Jason Nevins Funkrokr Extended Mix) – 6:51
# "I Kissed a Girl" (Dr. Luke & Benny Blanco Remix) – 3:28

**ชาร์ต**

**ชาร์ตประจำสัปดาห์**

**ชาร์ตประจำปี**

**ชาร์ตทศวรรษ**

**ชาร์ตตลอดเวลา**

**การรับรอง**
}

**อ้างอิง**

**แหล่งข้อมูลอื่น**
 i-kissed-a-girl
หมวดหมู่:เพลงของเคที เพร์รี
หมวดหมู่:ซิงเกิลในปี พ.ศ. 2551
หมวดหมู่:ซิงเกิลเปิดตัว
หมวดหมู่:เพลงป็อปร็อก
หมวดหมู่:ซิงเกิลอันดับ 1 ในบิลบอร์ดฮอต 100
หมวดหมู่:ซิงเกิลอันดับ 1 ในคะเนเดียนฮอต 100
หมวดหมู่:ซิงเกิลอันดับ 1 ในชาร์ตซิงเกิลแห่งสหราชอาณาจักร
หมวดหมู่:เพลงที่ประพันธ์คำร้องโดยเคที เพร์รี
น้ำตาลแอลกอฮอล์

น้ำตาลแอลกอฮอล์ (Sugar alcohols) เป็นอนุพันธ์ของน้ำตาลประเภทหนึ่ง เตรียมได้โดยการรีดิวซ์หมู่คาร์บอนิลของน้ำตาลอัลโดส (aldose) และน้ำตาลคีโทส (ketose) ภายใต้สภาวะที่ไม่รุนแรง เช่น ใช้ NaBH4
น้ำตาลแอลกอฮอล์ มีชื่อเรียกอีกอย่างหนึ่งว่าอัลดิทอล (alditols) ตั้งชื่อได้โดยการเปลี่ยน -ose ที่ใช้ลงท้ายชื่อน้ำตาลหลัก เป็น -itol เช่น แมนโนส(mannose) เป็นแมนนิทอล (mannitol)
หมวดหมู่:สารเคมี

หมวดหมู่:วัตถุให้ความหวาน
คอลิน เดลานีย์

คอลิน แมททิว เดลานีย์ (Colin Matthew Delaney) เกิดวันที่ 7 กันยายน ค.ศ. 1986 นักมวยปล้ำอาชีพชาวอเมริกัน อดีตนักมวยปล้ำจ็อบเบอร์ในWWE

**ประวัติ**
เขาเคยไปสังกัดอยู่หลายแห่งรวมทั้ง WWE โดยที่ WWE ได้ปรากฏตัวครั้งแรกในฐานะนักมวยปล้ำโนเนมใน ECW ซึ่งทุกครั้งจะเป็นฝ่ายแพ้จนในที่สุดทีมเขียนบทก็ได้เขียนบทให้เขาชนะครั้งแรกใน ECW ด้วยการเอาชนะอาร์แมนโด เอสตราดา ผู้จัดการทั่วไปของ ECW ในขณะนั้นเพื่อแลกกับสัญญาการเป็นนักมวยปล้ำหลังจากนั้นเขาก็โดนรุมจากแชมป์แท็กทีม WWEในขณะนั้นในแมตช์ 2 รุม 1 ซึ่งเขาก็แพ้ตามเคยแต่ก็ได้ทอมมี ดรีเมอร์มาช่วยไว้ได้ทัน และทั้งคู่ก็ได้ชิงแชมป์แท็กทีมแต่ก็แพ้ ต่อมาได้หักหลังทอมมีด้วยการช่วยให้มาร์ก เฮนรีป้องกันแชมป์ ECWเอาไว้ได้ ทำให้หลังจากนั้นบทบาทของเขากลายเป็นบทตัวร้าย ก่อนจะออกจาก WWE

**ผลงาน**
Absolute Intense Wrestling
**AIW Absolute Championship (1 time)
**AIW Tag Team Championship (3 times) – with Jimmy Olsen (1) and Cheech (2)
*International Wrestling Cartel
**IWC Tag Team Championship (1 time) – with Keith Haught
*NWA Empire
**NWA Empire Heavyweight Championship (1 time)
**NWA Empire Tag Team Championship (1 time) – with Mean Marcos
**NWA Empire Lord of the Dance Championship (1 time)
**NWA Southern Junior Heavyweight Championship (1 time)
*NWA Upstate
**NWA Upstate Tag Team Championship (1 time) – with Jimmy Olsen
*Pro Wrestling Illustrated
**PWI ranked #400 of the top 500 singles wrestlers in the PWI 500 in 2008
*Roc City Wrestling
**RCW Tag Team Championship (1 time) – with Jimmy Olsen
*Squared Circle Wrestling
**2CW Tag Team Championship (1 time) – with Jimmy Olsen
*Upstate Pro Wrestling
**UPW Tag Team Championship (1 time) - with Cheech

**อ้างอิง**

**แหล่งข้อมูลอื่น**
 Online World of Wrestling profile
หมวดหมู่:นักมวยปล้ำอาชีพชาวอเมริกัน
หมวดหมู่:บุคคลจากรอเชสเตอร์ (รัฐนิวยอร์ก)
พระพุทธเฉลิมสิริราช วัดศรีดอนชัย

พระพุทธเฉลิมสิริราช เป็นพระพุทธรูปปางลีลา ที่มีความสูง 59 ศอก เป็นพระพุทธรูปที่สูงและใหญ่ที่สุดในภาคเหนือ สร้างขึ้นเมื่อวันที่ 17 มิถุนายน พ.ศ. 2536 และแล้วเสร็จในปี พ.ศ. 2538 โดยศรัทธาของประชาชน ร่วมกับนายเคบัคกลิม ชาวจีน จากประเทศมาเลเซีย เพื่อถวายเป็นพระราชกุศลเนื่องในวโรกาสที่พระบาทสมเด็จพระมหาภูมิพลอดุลยเดชมหาราช บรมนาถบพิตร ทรงครองราชย์ครบ 50 ปี โดยจังหวัดลำพูน กราบบังคมทูลขอพระราชทานนามพระพุทธรูป ซึ่งพระบาทสมเด็จพระมหาภูมิพลอดุลยเดชมหาราช บรมนาถบพิตรพระราชทานนาม
ประดิษฐาน ณ วัดศรีดอนชัย วัดสังกัดคณะสงฆ์มหานิกาย ตั้งอยู่หมู่ที่ 10 บ้านสันมะนะ ตำบลบ้านธิ อำเภอบ้านธิ จังหวัดลำพูน วัดศรีดอนชัย ว่า "พระพุทธเฉลิมสิริราช"

**การเดินทาง**
การเดินทางจากตัวเมืองลำพูน สามารถเดินทางไปตามทางหลวงหมายเลข 11 (เชียงใหม่-ลำปาง) ระหว่างกิโลเมตรที่ 76-77 จะมีทางแยกเข้าไปประมาณ 2 กิโลเมตร

**สถานที่ใกล้เคียง**
# วัดพระธาตุดอยเวียง อยู่ขวามือก่อนถึงอ่างเก็บน้ำแม่ธิ ประมาณ 1 กิโลเมตร สันนิษฐานว่าสร้างขึ้นในสมัยพระนางจามเทวี ราว พ.ศ. 1220
# น้ำตกห้วยหก น้ำตกธรรมชาติขนาด 7 ชั้นที่มีความสวยงาม อยู่ลึกเข้าไปในอ่างเก็บน้ำแม่ธิ ใช้ระยะทางเดินเท้าประมาณ 5 กิโลเมตร
# วัดพระธาตุดอยห้างบาตร ตำบลห้วยยาบ อำเภอบ้านธิ จังหวัดลำพูน
# อ่างเก็บน้ำแม่ธิ แหล่งน้ำขนาด 5 ล้านลูกบาศก์เมตร สันยาว 470 เมตร สร้างขึ้นตามพระราชดำริของพระบาทสมเด็จพระมหาภูมิพลอดุลยเดชมหาราช บรมนาถบพิตร และเสด็จเปิดเมื่อปี พ.ศ. 2530 

**อ้างอิง**
หมวดหมู่:สิ่งก่อสร้างในอำเภอบ้านธิ
หมวดหมู่:พระพุทธรูปขนาดมหึมาในประเทศไทย
ปืนเทียน

ปืนเทียน เป็นอาวุธปืนที่ทำจาก ปลอกกระสุนปืน ใช้แก๊ปแผงแดงๆ เป็นตัวขับ โดยใช้เม็ดแก๊ปเป็นเม็ดๆ แกะใส่ปลอกกระสุนแล้วใช้เทียนไขอัดด้วยไม้แท่งกลมๆ เป็นของเล่นเด็กโตสมัยก่อน

**ส่วนประกอบปืนเทียน**
 โครงปืนทำมาจากไม้สัก หรือไม้เนื้อแข็ง เหลาให้ขึ้นรูป มีร่องสำหรับใส่ปลอกกระสุนปืน แล้วรัดด้วยหนังยาง ท้ายปืนเป็นที่สำหรับขึ้นนก - ปลอกกระสุดปืน เอ็ม 16 หรือ 9 มม.ขึ้นไป ที่เจาะรูตรงก้นปลอกกระสุน- หนังยางจำนวนหนึ่ง- นกสับแก๊ป เหลาด้วยไม้
อนุภาพ ขึ้นอยู่กับจำนวนเม็ดแก๊ป ถ้ามากจะแรงมาก บางครั้งถากผิวไม้จนเป็นรู หากใส่ลูกโดดแล้วอาจใช้เป็นอุปกรณ์ล่าสัตว์ได้ แต่ระยะหวังผลไม่ดีเท่าไหร่นัก ไม่แนะนำให้ทำใช้เพราะมีความเสี่ยงอันตรายเพราะไม่แข็งแรง
หมวดหมู่:อาวุธปืน
แวน มอร์ริสัน

แวน มอร์ริสัน, โอบีอี (Van Morrison, OBE) เกิดเมื่อวันที่ 31 สิงหาคม ค.ศ. 1945 ในเบลฟาสต์ ไอร์แลนด์เหนือ เป็นนักร้อง นักแต่งเพลง มีชื่อเสียงในพฤติกรรมดื้อรั้น นิสัยแปลก และสุดขีด การแสดงสดของเขาเป็นแรงบันดาลที่ดีเยี่ยมและยอดเยี่ยม ขณะที่ผลงานเพลงของเขาอย่างเช่นผลงานสตูดิโออัลบั้มชุด Astral Weeks และ Moondance และผลงานอัลบั้มแสดงสด It's Too Late to Stop Now ที่ได้รับเสียงตอบรับยอดเยี่ยม
เขามีผลงานระดับอาชีพเมื่อตอนเขายังเป็นวัยรุ่น ในช่วงปลายคริสต์ทศวรรษ 1950 เขาเล่นเครื่องดนตรีได้หลายประเภทอย่าง กีตาร์ ฮาร์โมนิกา คีย์บอร์ด แซกโซโฟน กับวงที่ทำเพลงเก่ามาทำใหม่ ก่อนที่จะมาโดดเด่นในช่วงกลางคริสต์ทศวรรษ 1960 ในฐานะนักร้องนำวงเด็ม ที่เป็นวงการาจมีเพลงฮิตอย่าง "Gloria" เขาออกผลงานเดี่ยวมีผลงานซิงเกิ้ลดังอย่าง "Brown Eyed Girl"  ในปี 1967 ของเบิร์ต เบิร์นส หลังจากที่เบิร์นสเสียชีวิต วอร์เนอร์ บรอส. เรเคิดส์ได้ซื้อสัญญาของเขาและให้เขามีผลงานแสดงในชุด Astral Weeks ในปี 1968 ถึงแม้ว่าอัลบั้มนีได้รับคำชมเชยอย่างมาก แต่ในช่วงแรกกระแสตอบรับไม่ค่อยดี อย่างไรก็ตาม อัลบั้มถัดมา Moondance ทำให้มอร์ริสันถือเป็นศิลปินใหญ่ และเมื่อผ่านยุคคริสต์ทศวรรษ 1970 เขามีผลงานที่ได้รับเสียงวิจารณ์ที่ดีหลายอัลบั้มรวมถึงการแสดงสด มอร์ริสันก็ยังออกผลงานเพลงและออกทัวร์ และยังร่วมงานกับศิลปินอื่นอย่าง จอร์จี เฟม และเดอะชีฟเทนส์ และในปี 2008 เขาแสดงสด Astral Weeks ครั้งแรกหลังปี 1968
ดนตรีของเขามีรูปแบบเป็นดนตรีโซล อาร์แอนด์บี อย่างเช่นซิงกิ้ลเพลงดังอย่าง "Brown Eyed Girl", "Moondance", "Domino" และ "Wild Night" ทั้งดนตรีที่มีความยาว การเชื่อมโยงหลวม ๆ ดนตรีการเดินทาง ที่ได้รับอิทธิพลดนตรีเคลติกพื้นถิ่น แจ๊ซ กระแสสำนึกเรื่องบอกเล่า อย่างเช่นผลงาน Astral Weeks และผลงานที่เป็นที่รู้จักน้อยกว่าอย่าง Veedon Fleece และ Common One ในบางครั้งสองอัลบั้มนี้เรียกว่า แนวเคลติกโซล
มอร์ริสันได้รับรางวัลแกรมมี่ 6 ครั้งและยังมีชื่ออยู่ทั้งใน ร็อกแอนด์โรลฮอลออฟเฟมและซองไรเตอร์สฮอลออฟเฟม

**อ้างอิง**
หมวดหมู่:นักร้องไอร์แลนด์
หมวดหมู่:ผู้ที่ได้รับรางวัลแกรมมี
หมวดหมู่:ศิลปินสังกัดเมอร์คิวรีเรเคิดส์
หมวดหมู่:บุคคลจากเบลฟาสต์
หมวดหมู่:ผู้ได้รับเครื่องราชอิสริยาภรณ์โอบีอี‎
วัดเขาสมอคอน

วัดเขาสมอคอน เป็นวัดใน ตำบลเขาสมอคอน อำเภอท่าวุ้ง จังหวัดลพบุรี
หนุมานแบกเขา 

**ประวัติ**
วัดเขาสมอคอนตั้งอยู่บนเทือกเขาสมอคอน ตำบลเขาสมอคอน อำเภอท่าวุ้งจังหวัดลพบุรี เป็นวัดเก่าแก่ มีหลักฐานมาแต่ครั้งกรุงศรีอยุธยาปรากฏหลักฐานว่ายังมีซากอิฐอยู่มากมายภายในบริเวณวัด มีเจดีย์ทรงลังกาย่อมุมไม้สิบสองที่ทำบัวกลุ่มรองรับองค์ระฆัง  เป็นเจดีย์แบบนิยมของสมัยอยุธยามาจนถึงสมัยรัตนโกสินทร์มีโบสถ์และมณฑปที่สวยงาม
เขาสมอคอนนี้เป็นเสมือนสำนักตักสิลาในสมัยโบราณ  เป็นที่อยู่ของสุกกทันตฤๅษี  อาจารย์ของพ่อขุนรามคำแหงมหาราช และพระยางำเมือง เจ้าเมืองพะเยา  เมื่อครั้งทั้งสองพระองค์ยังทรงพระเยาว์ ได้เสด็จมาศึกษาศิลปวิทยา ณ เขาสมอคอน ภายในมณฑปจะมีพระพุทธรูปประดิษฐาน อยู่เพื่อให้ผู้ที่แวะมาชมได้นมัสการ นอกจากนี้ยังมีถ้ำอีก 2 แห่ง คือถ้ำ วิหาร และถ้ำแสนสุข รวมทั้งปฏิมากรรมหนุมานแบกเขาสร้างขึ้นจากวรรณกรรมเรื่อง รามเกียรติ์ ตอนพระลักษณ์ต้องหอกโมกขศักดิ์ของกุมภกรรณ
รูปปั้นจำลองพระฤๅษีสุกกะทันตะ ณ อาศรมเขาสมอคอน วัดเขาสมอคอน จังหวัดลพบุรี

**อ้างอิง**
 เชิงอรรถ
เขาสมอคอน
แหล่งโบราณคดีบ้านโป่งมะนาว

แหล่งโบราณคดีบ้านโป่งมะนาว เป็นแหล่งโบราณคดีใน ตำบลห้วยขุนราม อำเภอพัฒนานิคม จังหวัดลพบุรี

**ที่ตั้ง**
ชุมชนดึกดำบรรพ์ คน ๓ พันปี บ้านโป่งมะนาว เป็นหมู่บ้านขนาดไม่ใหญ่นัก อยู่ในเขตการปกครองของตำบลห้วยขุนราม อำเภอพัฒนานิคม จังหวัดลพบุรี โดยอยู่ห่างจากตัวอำเภอพัฒนานิคมไปทางทิศตะวันออกประมาณ ๔๕ กิโลเมตร

**ประวัติการขุดค้น== 
นับตั้งแต่เดือนกุมภาพันธ์ ๒๕๔๓ เป็นต้นมา ราษฎรในหมู่บ้านโป่งมะนาวและหมู่บ้านข้างเคียงในตำบลห้วยขุนราม อำเภอพัฒนานิคม จังหวัดลพบุรี ก็ได้ทราบกันอย่างดีว่าที่บริเวณวัดโป่งมะนาวเป็นแหล่งโบราณคดีที่สำคัญมากที่สุดแห่งหนึ่งของประเทศไทย ทั้งนี้เพราะในช่วงเวลาดังกล่าวพื้นที่บริเวณนี้ถูกขุดหาโบราณวัตถุอย่างผิดกฎหมาย และได้พบโบราณวัตถุมากมายหลายประเภท โดยล้วนพบฝังอยู่ร่วมกับโครงกระดูกมนุษย์สมัยโบราณ

**อ้างอิง**
  แหล่งโบราณคดีบ้านโป่งมะนาว ลพบุรี
หมวดหมู่:อำเภอพัฒนานิคม
หมวดหมู่:จังหวัดลพบุรี
หมวดหมู่:แหล่งโบราณคดีในประเทศไทย
วัดนครโกษา

วัดนครโกษา
วัดนครโกษา ตั้งอยู่ทางตอนเหนือของสถานีรถไฟลพบุรี ด้านตะวันออกใกล้กับศาลพระกาฬ ในท้องที่ตำบลท่าหิน อำเภอเมืองลพบุรี จังหวัดลพบุรี เป็นศาสนสถานที่สร้างซ้อนทับกันหลายสมัย เดิมคงเป็นเทวสถานของขอม มีพระปรางค์แบบลพบุรีอายุราวพุทธศตวรรษที่ 17 อยู่ด้านหน้า แต่พระพุทธรูปปูนปั้นแบบอู่ทองบนปรางค์นั้นคงสร้างเพิ่มเติมขึ้นภายหลัง ได้พบเทวรูปหินขนาดใหญ่แบบลพบุรี ซึ่งมีร่องรอยดัดแปลงเป็นพระพุทธรูป 2 องค์ (ปัจจุบันนำไปไว้ในพิพิธภัณฑสถานแห่งชาติ สมเด็จพระนารายณ์) ส่วนพระอุโบสถ วิหาร สร้างในสมัยกรุงศรีอยุธยาในสมัยที่สมเด็จพระนารายณ์มหาราชสร้างเมืองลพบุรี และสันนิษฐานว่าเจ้าพระยาโกษาธิบดี (เหล็ก) เป็นแม่งานดำเนินการในครั้งนั้นจึงได้ชื่อว่า "วัดนครโกษา" ในปี พ.ศ. 2529–2530 กรมศิลปากรทำการขุดแต่งที่ฐานเจดีย์องค์ใหญ่ ได้พบประติมากรรมในสมัยทวารวดี เช่น พระพุทธรูป รูปบุคคล ยักษ์ ลวดลายประกอบสถาปัตยกรรม และพระพิมพ์ดินเผา และได้รวบรวมเก็บรักษาไว้ในพิพิธภัณฑสถานแห่งชาติ สมเด็จพระนารายณ์ วัดนครโกษาได้รับการประกาศขึ้นทะเบียนเป็นโบราณสถานสำคัญสำหรับชาติเมื่อวันที่ 2 สิงหาคม พ.ศ. 2479  

**อ้างอิง**
หมวดหมู่:สิ่งก่อสร้างในพุทธศตวรรษที่ 17
นครโกษา
หมวดหมู่:โบราณสถานในจังหวัดลพบุรี
เจ้าหญิงฮิซาโกะ พระชายาในเจ้าชายโนริฮิโตะ

เจ้าหญิงฮิซาโกะ พระชายาในเจ้าชายโนริฮิโตะ (Norihito Shinnōhi Hisako; ประสูติ 10 กรกฎาคม พ.ศ. 2496) หรือพระนามเดิม ฮิซาโกะ ทตโตริ (Tottori Hisako) เป็นพระชายาในเจ้าชายโนริฮิโตะ ทากามาโดะโนะมิยะ และเป็นพระสุณิสาในเจ้าชายทากาฮิโตะ มิกาซะโนะมิยะ

**พระประวัติ**
เจ้าหญิงฮิซาโกะเป็นธิดาคนโตของชิเกจิโระ ทตโตริ นักอุตสาหกรรม กับฟูมิโกะ (สกุลเดิม โทโมดะ) ขณะยังทรงพระเยาว์ได้เสด็จไปประทับ ณ ประเทศอังกฤษเนื่องจากกิจการของพระชนก ด้วยเหตุนี้พระองค์จึงตรัสภาษาอังกฤษได้ตั้งแต่ยังเยาว์ชันษา 
เจ้าหญิงฮิซาโกะทรงสำเร็จการศึกษาระดับปริญญาตรีสาขามานุษยวิทยาและโบราณคดีจากวิทยาลัยเกอร์ตัน มหาวิทยาลัยเคมบริดจ์ สหราชอาณาจักรเมื่อปี พ.ศ. 2518 เมื่อเสด็จกลับญี่ปุ่นจึงทรงงานในบริษัทแปลแห่งหนึ่ง แต่ไม่ช้านานนักก็เสด็จกลับอังกฤษเพื่อศึกษาคำศัพท์ทางกฎหมายที่อยู่ในพระราชบัญญัติ แล้วจึงเสด็จกลับประเทศญี่ปุ่นอีกครั้งในปี พ.ศ. 2525 คราวนี้พระองค์ได้รับการว่าจ้างจากเจ้าชายทากาฮิโตะ มิกาซาโนมิยะเพื่อเป็นล่ามและผู้ช่วยสำหรับการประชุมเชิงวิชาการวัฒนธรรมเอเชีย-แอฟริกาเหนือ
เจ้าหญิงฮิซาโกะทรงสำเร็จการศึกษาระดับปรัชญาดุษฎีบัณฑิตสาขาศิลปะ จากมหาวิทยาลัยศิลปะโอซากะเมื่อเดือนกุมภาพันธ์ พ.ศ. 2555

**เสกสมรส**
เจ้าหญิงฮิซาโกะพบกับเจ้าชายโนริฮิโตะ ทากามาโดะโนะมิยะครั้งแรกในงานเลี้ยงรับรองของสถานเอกอัครราชทูตแคนาดาในโตเกียวเมื่อวันที่ 23 เมษายน พ.ศ. 2527 โดยเจ้าชายโนะริฮิโตะทรงขอเจ้าหญิงฮิซาโกะเสกสมรสเมื่อวันที่ 20 พฤษภาคม พ.ศ. 2527 ทางสำนักพระราชวังจึงได้ประกาศเมื่อวันที่ 1 สิงหาคมว่าจะมีพระราชพิธีหมั้นภายในปีดังกล่าว โดยพระราชพิธีหมั้นถูกจัดขึ้นเมื่อวันที่ 17 กันยายนส่วนพระราชพิธีเสกสมรสนั้นถูกจัดขึ้นเมื่อวันที่ 6 ธันวาคมปีนั้น ทั้งสองมีพระธิดาด้วยกันสามพระองค์ คือ
# เจ้าหญิงสึงูโกะ (Tsuguko Joō; ประสูติ 8 มีนาคม พ.ศ. 2529)
# เจ้าหญิงโนริโกะ (Noriko Joō; ประสูติ 22 กรกฎาคม พ.ศ. 2531) ทรงลาออกจากฐานันดรศักดิ์เพื่อเสกสมรสกับคูนิมาโระ เซ็งเงะ
#  เจ้าหญิงอายาโกะ (Ayako Joō; ประสูติ 15 กันยายน พ.ศ. 2533) ทรงลาออกจากฐานันดรศักดิ์เพื่อเสกสมรสกับเค โมริยะ
กระทั่งชีวิตรักของพระองค์มาสิ้นสุด ณ วันที่ 21 พฤศจิกายน พ.ศ. 2545 เมื่อเจ้าชายโนริฮิโตะ พระสวามีสิ้นพระชนม์จากพระหทัยพิการขณะทรงเล่นสควอช ขณะมีพระชันษา 48 ปี

**พระบุตร**

**อ้างอิง**

**แหล่งข้อมูลอื่น**
  Her Imperial Highness Princess Takamado - The Imperial Household Agency-  BBC News | Japanese royals make symbolic trip to Seoul
หมวดหมู่:เจ้าหญิงญี่ปุ่น
หมวดหมู่:บุคคลจากมหาวิทยาลัยเคมบริดจ์
ดินเทา

ดินเทา (flash powder) เป็นดินระเบิดชนิดหนึ่ง นิยมใช้ทำประทัด และระเบิด มีส่วนผสมของ สารเคมีดังนี้ AL POWDER 30% + potassium perclorate 70% ในประเทศไทยมีราคาแพง เพราะเป็นวัตถุอันตราย ผิดกฎหมาย ส่วนใหญ่จะใช้ในอุตสาหกรรมผลิต พลุ ประทัด 
ดินเทามีความไวไฟสูงมาก ในประเทศไทยนิยมนำมาบรรจุในปิงปองหรือแป๊บ PVC นำมาเล่นในวันลอยกระทง เกิดเสียงระเบิดดังมาก หากนำมาบรรจุในภาชนะขนาดเล็กเช่นลูกบอลขนาดเล็กเท่าหัวแม่มือ หรือภาชนะทึบที่ปิดจนแน่น  อานุภาพการทำลายล้างจะรุนแรงกว่าดินปืน 100 เท่า
หมวดหมู่:วัตถุระเบิด
เจ้าชายบ๋าว เอิน

เจ้าชายบ๋าว เอิน แห่งเวียดนาม (H.H. Prince Bảo Ân) ประสูติเมื่อ 3 พฤศจิกายน พ.ศ. 2496 ที่เมืองด่าหลัต ประเทศเวียดนาม เป็นพระราชโอรสในสมเด็จพระจักรพรรดิบ๋าว ดั่ย กับเจ้าหญิงบู่ย หม่ง เดี่ยป (Bùi Mộng Điệp) พระองค์มีพระกนิษฐาร่วมพระมารดาคือ เจ้าหญิงเฟือง มิญ พระองค์ทรงเป็นผู้อ้างสิทธิ์ในราชบัลลังก์ต่อจากพระเชษฐาคือ เจ้าชายบ๋าว ทั้ง ซึ่งสิ้นพระชนม์ไปก่อนหน้านั้น 

**อ้างอิง**
บ
บ
เจ้าหญิงโยโกะแห่งมิกาซะ

เจ้าหญิงโยโกะแห่งมิกาซะ (Yōko Joō; ประสูติ 25 ตุลาคม พ.ศ. 2526)  เป็นพระธิดาในเจ้าชายโทโมฮิโตะแห่งมิกาซะ กับเจ้าหญิงโนบูโกะ พระชายาฯ  เป็นพระญาติชั้นที่หนึ่งของสมเด็จพระจักรพรรดิอากิฮิโตะ

**พระประวัติ**
เจ้าหญิงโยโกะแห่งมิกาซะประสูติเมื่อวันที่ 25 ตุลาคม พ.ศ. 2526 เป็นพระธิดาพระองค์เล็กจากทั้งหมดสองพระองค์ในเจ้าชายโทโมฮิโตะแห่งมิกาซะ กับเจ้าหญิงโนบูโกะ พระชายาฯ (พระนามเดิม โนบูโกะ อาโซ) มีพระเชษฐภคินีคือเจ้าหญิงอากิโกะแห่งมิกาซะ พระชนนีเป็นน้องสาวของทาโร อาโซ และเป็นหลานสาวของชิเงรุ โยชิดะ ซึ่งทั้งสองเคยดำรงตำแหน่งเป็นนายกรัฐมนตรีญี่ปุ่น
เจ้าหญิงโยโกะสำเร็จการศึกษาระดับมัธยมศึกษาจากโรงเรียนกากูชูอิง แล้วทรงศึกษาต่อในระดับปริญญาตรีสาขาญี่ปุ่นศึกษา คณะวัฒนธรรมนานาชาติศึกษา วิทยาลัยหญิงกากูชูอิง จนสำเร็จการศึกษา

**พระกรณียกิจ**
เจ้าหญิงโยโกะสนพระทัยในกิจกรรมอาสาสมัครต่าง ๆ โดยเฉพาะสภากาชาดญี่ปุ่นช่วงเดือนธันวาคม พ.ศ. 2549 จนถึงเดือนพฤศจิกายน พ.ศ. 2555 ต่อมาพระองค์ทรงรับสมาคมอารยสถาปัตย์นานาชาติ (International association for Universal Design) ไว้ในพระอุปถัมภ์ต่อจากพระชนกเมื่อเดือนสิงหาคม พ.ศ. 2556 วันที่ 21 พฤศจิกายนปีเดียวกันนั้น ได้เสด็จไปโยโกฮามะเพื่อทรงร่วมพิธีฉลองครบรอบ 10 ปีของสมาคมดังกล่าว

**พระพลานามัย**
เจ้าหญิงโยโกะเข้ารับการถวายการรักษาที่โรงพยาบาลมหาวิทยาลัยโตเกียวเมื่อวันที่ 8 กุมภาพันธ์ พ.ศ. 2565 หลังมีผลตรวจโควิด-19 เป็นบวก และมีพระอาการพระปับผาสะอักเสบ กระทั่งทรงหายจากพระอาการประชวรโควิด-19 และออกจากโรงพยาบาลเมื่อวันที่ 16 กุมภาพันธ์ พระองค์เสด็จกลับไปประทับในเขตพระราชฐานอากาซากะหลังคณะแพทย์ตัดสินว่าพระปับผาสะกลับเป็นปกติแล้ว
เจ้าหญิงโยโกะตรัสกับที่ประชุมเพื่อคนหูหนวกในเรื่อง "การสูญเสียการได้ยิน" ของพระองค์ และบางครั้งการสื่อสารก็เป็นเรื่องยากสำหรับพระองค์เพราะทรงสูญเสียการได้ยินไปแล้ว จากนั้นทรงเปิดเผยอีกว่า สาเหตุที่พระองค์สูญเสียการได้ยินเพราะประชวรด้วยโรคเมนิแยร์ หรือโรคน้ำในหูไม่เท่ากัน

**พงศาวลี**

**อ้างอิง**

**แหล่งข้อมูลอื่น**
 เจ้าหญิงโยโกะแห่งมิกาซะ
หมวดหมู่:เจ้าหญิงญี่ปุ่น
หมวดหมู่:บุคคลจากชิบูยะ
เจ้าหญิงเฟือง มิญ

เจ้าหญิงเฟือง มิญ แห่งเวียดนาม (H.H. Princess Phương Minh) ประสูติเมื่อ พ.ศ. 2492 เป็นพระราชธิดาในสมเด็จพระจักรพรรดิบ๋าว ดั่ย แห่งเวียดนาม กับเจ้าหญิงบู่ย หม่ง เดี่ยป (Bùi Mộng Điệp) พระองค์มีพระอนุชาร่วมพระมารดาคือ เจ้าชายบ๋าว เอิน ปัจจุบันเจ้าหญิงเฟือง มิญ ได้เสกสมรสกับจอนส์-เจิ่น ซี เหียป (Johns Trần Sy Hiệp) ใน พ.ศ. 2512

**อ้างอิง**
ฟ
ฟ
เจ้าหญิงอากิโกะแห่งมิกาซะ

เจ้าหญิงอากิโกะแห่งมิกาซะ (Akiko Joō; ประสูติ 20 ธันวาคม พ.ศ. 2524) เป็นพระธิดาในเจ้าชายโทโมฮิโตะแห่งมิกาซะ กับเจ้าหญิงโนบูโกะ พระชายาฯ เป็นพระญาติชั้นที่หนึ่งของสมเด็จพระจักรพรรดิอากิฮิโตะ

**พระประวัติ**
เจ้าหญิงอากิโกะแห่งมิกาซะประสูติเมื่อวันที่ 20 ธันวาคม พ.ศ. 2524 เป็นพระธิดาพระองค์ใหญ่จากทั้งหมดสองพระองค์ในเจ้าชายโทโมฮิโตะแห่งมิกาซะ กับเจ้าหญิงโนบูโกะ พระชายาฯ (พระนามเดิม โนบูโกะ อาโซ) มีพระขนิษฐาหนึ่งพระองค์คือเจ้าหญิงโยโกะ พระชนนีเป็นน้องสาวของนายกรัฐมนตรีทาโร อาโซ และเป็นหลานสาวของชิเงรุ โยชิดะ ซึ่งทั้งสองเคยดำรงตำแหน่งเป็นนายกรัฐมนตรีญี่ปุ่น
เจ้าหญิงอากิโกะสำเร็จการศึกษาระดับปริญญาตรีสาขาประวัติศาสตร์ มหาวิทยาลัยกากูชูอิง และทรงศึกษาต่อระดับปริญญาโทด้านประวัติศาสตร์ศิลป์วิทยาญี่ปุ่น ณ วิทยาลัยเมอร์ตัน (ออกซฟอร์ด) สหราชอาณาจักร ในปี พ.ศ. 2544-2545
ต่อมาทรงศึกษาต่อในระดับปริญญาเอกสาขาบูรพคดีศึกษา มหาวิทยาลัยออกซฟอร์ดเมื่อปี พ.ศ. 2547 พระองค์ทรงทำวิทยานิพนธ์เรื่อง "ชุดสะสมของวิลเลียม แอนเดอร์สันที่พิพิธภัณฑ์บริติช - ความสนใจศิลปะญี่ปุ่นของตะวันตกในศตวรรษที่ 19" (William Anderson Collection at the British Museum - Western Interest in Japanese Art in the Nineteenth Century) ซึ่งวิลเลียม แอนเดอร์สัน (พ.ศ. 2385–2443) ศัลยแพทย์ชาวอังกฤษ ผู้สอนกายวิภาคและการผ่าตัดในญี่ปุ่น ที่ต่อมามีชื่อเสียงจากการเป็นนักวิชาการและนักสะสมงานศิลป์ของญี่ปุ่น
โดยระหว่างที่ทรงศึกษาในมหาวิทยาลัยออกซฟอร์ดนั้น พระองค์ได้ทรงเข้าร่วมงานต่าง ๆ ที่เกี่ยวข้องกับวิทยานิพนธ์ส่วนพระองค์ เป็นต้นว่าในเดือนธันวาคม พ.ศ. 2549 เจ้าหญิงอากิโกะทรงช่วยเหลือมหาวิทยาลัยโตเกียวสำหรับการจัดนิทรรศการคตินิยมศิลปะญี่ปุ่นในศตวรรษที่ 19, เดือนกรกฎาคม พ.ศ. 2550 ทรงร่วมการประชุมเชิงวิชาการเกี่ยวกับงานศิลป์ที่สะสมโดยวิลเลียม แอนเดอร์สัน ณ มหาวิทยาลัยโอชาโนมิซุ ต่อมาในเดือนมกราคมถึงพฤษภาคม พ.ศ. 2551 พระองค์เสด็จไปศูนย์ศิลปะและวัฒนธรรมญี่ปุ่นคลาร์ก (Clark Center for Japanese Art and Culture) เมืองแฮนด์ฟอร์ด รัฐแคลิฟอร์เนียเพื่อทรงจัดทำวิทยานิพนธ์ส่วนพระองค์
เจ้าหญิงอากิโกะทรงเข้าศึกษาต่อในระดับปริญญาเอก ณ วิทยาลัยเมอร์ตัน ตั้งแต่เดือนตุลาคม พ.ศ. 2547 จนสำเร็จการศึกษาในเดือนมกราคม พ.ศ. 2553 เมื่อพระองค์ทรงผ่านการสอบครั้งสุดท้าย พระองค์จึงได้รับปริญญาปรัชญาดุษฎีบัณฑิตจากมหาวิทยาลัยออกซฟอร์ดในปีถัดมา ซึ่งถือเป็นเจ้านายพระองค์ที่สองของญี่ปุ่นที่ทรงสำเร็จการศึกษาในระดับปริญญาเอก (พระองค์แรกคือเจ้าชายฟูมิฮิโตะ อากิชิโนโนมิยะ ทรงรับปริญญาดุษฎีบัณฑิตสาขาปักษีวิทยา มหาวิทยาลัยบัณฑิตศึกษาขั้นสูง)

**พงศาวลี**

**อ้างอิง**

**แหล่งข้อมูลอื่น**
 เจ้าหญิงอากิโกะแห่งมิกาซะ
หมวดหมู่:เจ้าหญิงญี่ปุ่น
หมวดหมู่:บุคคลจากมหาวิทยาลัยออกซฟอร์ด
เจ้าหญิงเฟือง ถาว

เจ้าหญิงเฟือง ถาว แห่งเวียดนาม (H.H. Princess Phương Thảo) หรืออีกพระนามหนึ่ง คือ แกลร์ เฟือง ถาว (Claire Phương Thảo) ประสูติในช่วงก่อนปี พ.ศ. 2479 เป็นพระราชธิดาในสมเด็จพระจักรพรรดิบ๋าว ดั่ย แห่งเวียดนาม กับเจ้าหญิงฮหว่าง เตี๋ยว ลาน (Hoàng Tiểu Lan) หรือเจนนี วุง (Jenny Woong) ชาวเวียดนามเชื้อสายจีน

**อ้างอิง**
ฟ
ฟ
ฟ
อีเวอรี่

อีเวอรี่ (Ewery) เป็นกลุ่มดนตรีสัญชาติไทยสังกัดวอทเดอะดัก ประกอบด้วยสมาชิกปัจจุบันคือ วัท (วรรธน์  ภิญโญวาณิชกะ) ออกผลงานอัลบั้มแรกชุด Completed Things ซึ่งมีผลงานดังติดอันดับคลื่นวิทยุและเอ็มทีวีไทยแลนด์อย่างเพลง "อาย" ผลงานอัลบั้มชุดนี้พวกเขาดูแลทั้งแต่งเนื้อเพลง, ทำนอง, เรียบเรียง โดยได้โกมล บุญเพียรผลมาเป็นโปรดิวเซอร์ให้ 
Ewery มาจากคำว่า Music is everything.
แรกเริ่มเดิมทีมีสมาชิก 2 คน คือ เอก (เอก ไหมพรหม) มือกลอง กับ วัท ร้องนำ
ซึ่งตอนนั้นทั้งสองทำเพลงกันเองทุกอย่างทุกเล่นกันเองทุกชิ้น จึงนึกถึงคำว่า Every (Everything)
"E" หมายถึง เอก ใช้ตัว "W" แทน "V" เพื่อแทนวัท เป็นการเล่นคำ จนได้พบกับมด (สกล เต็งสกุล) มือเบส และ เต้ (อรรถสิทธิ์ ชวนพิพัฒน์พงศ์) มือกีตาร์ เข้ามาเติมในวงในภายหลัง
Ewery จึงหมายถึง ทุก ๆ สิ่งอย่างที่สมาชิกในวงทำด้วยกัน ใช้เวลาช่วงดี ๆ ด้วยกัน คือทุกสิ่งอย่างที่ทำให้มาพบกัน สนุกด้วยกันกับเสียงดนตรี

**สมาชิก**
สมาชิกปัจจุบัน- วรรธน์ ภิญโญวาณิชกะ "วัท" - ร้องนำ, กีตาร์
อดีตสมาชิก- เอก ไหมพรหม "เอก" - กลอง- อรรถสิทธิ์ ชวนพิพัฒน์พงศ์ "เต้" - กีตาร์- สกล เต็งสกุล "มด" - กีตาร์เบส

**ผลงาน**

**สตูดิโออัลบั้ม**

**อีพี**

**อัลบั้มเดโม**

**ซิงเกิล**
ซิงเกิลหลัก
2557
"Late"
2558
"หลุดจากฝัน"

**มิวสิกวิดีโอ**

**อ้างอิง**
หมวดหมู่:กลุ่มดนตรีสัญชาติไทย
หมวดหมู่:กลุ่มดนตรีอินดี้ร็อกสัญชาติไทย
หมวดหมู่:กลุ่มดนตรีไทยในยุค 2000
หมวดหมู่:ชาวเวียดนามแบ่งตามเชื้อสาย

หมวดหมู่:ชาวเวียดนาม
หมวดหมู่:บุคคลแบ่งตามกลุ่มชาติพันธุ์หรือถิ่นกำเนิด
หมวดหมู่:ชาวเอเชียแบ่งตามกลุ่มชาติพันธุ์หรือถิ่นกำเนิด
บีกินส์ (อัลบั้มบิ๊กแอส)

บีกินส์ (Begins) เป็นสตูดิโออัลบั้มชุดที่ 5 ของวงร็อค บิ๊กแอส และเป็นสตูดิโออัลบั้มชุดที่ 2 ที่ออกกับค่ายจีนี่เรคอร์ดส ใต้สังกัดจีเอ็มเอ็ม แกรมมี่ อัลบั้มนี้มี พูนศักดิ์ จตุระบุล เป็นผู้อำนวยการสร้าง เพลงที่มีชื่อเสียงจากอัลบั้มนี้ อาทิเช่น ข้าน้อยสมควรตาย, พรหมลิขิต, คนหลงทาง เป็นต้น อัลบั้มนี้ ออกจำหน่ายในวันที่ 7 พฤศจิกายน พ.ศ. 2549

**เนื้อหาของเพลงในอัลบั้ม**
อัลบั้มนี้สื่อถึงการเริ่มต้นใหม่บนเส้นทางสายดนตรีอีกครั้งของบิ๊กแอส หลังจากผ่านพ้นอุปสรรคขวากหนามที่เคยเกิดขึ้น ดังนั้น 10 เพลงในอัลบั้มนี้จึงเต็มไปด้วยเพลงที่มีความหมายในแง่ดี ให้กำลังใจ อีกทั้งยังพูดถึงความจริงของสังคมว่าเราแข่งกันไปเพื่ออะไร ทำร้ายกันเหยียบกันไปเพื่ออะไร
เพลงเปิดตัวอัลบั้มนี้ คือ "ปลุกใจเสือป่า" จากผลงานการแต่งเนื้อร้องของกบ มือกลอง เป็นเพลงปลุกใจด้วยเนื้อหาที่หนักแน่นและเร้าใจ บอกแก่ผู้ที่กำลังท้อแท้ให้ลุกขึ้นมาสู้เพื่อเอาชนะอุปสรรค ส่วนเพลงต่อมา "ข้าน้อยสมควรตาย" ยังคงเป็นเพลงเนื้อหาแรง ๆ ในแนว บิ๊กแอส
นอกจากนี้ ยังมีเพลงช้าน่าฟัง อาทิเช่น "คนหลงทาง" กับความหมายของรักในอีกแง่มุม ของคนที่พร้อมจะเสียสละความรักนี้ไปให้กับคนอื่นที่เพียบพร้อมมากกว่าตัวเอง และ "พรหมลิขิต" เพลงที่มีเนื้อหาสื่อถึงความรักที่ถูกกำหนดเอาไว้แล้ว ท่ามกลางคนที่มีอยู่เป็นล้าน ๆ คน จึงทำให้คนสองคนมาเจอกันและพบรักกันได้

**รายชื่อเพลง**

**บุคคลที่เกี่ยวข้อง**
บิ๊กแอส- เอกรัตน์ วงศ์ฉลาด- พูนศักดิ์ จตุระบุล- อภิชาติ พรมรักษา- พงศ์พันธ์ พลสิทธิ์- ขจรเดช พรมรักษา

**ดูเพิ่ม**
 เซเว่น- เลิฟ- อีพีแดนเนรมิต- จีนี่เรคอร์ดส

**อ้างอิง**

**แหล่งข้อมูลอื่น**
  ข้อมูลอัลบั้ม-  เพลงในอัลบั้ม Begins - BIG ASS date=2014-06-22 
หมวดหมู่:อัลบั้มเพลงในปี พ.ศ. 2549
หมวดหมู่:อัลบั้มเพลงภาษาไทย
หมวดหมู่:อัลบั้มเพลงของค่ายจีนี่เรคคอร์ดส
หมวดหมู่:อัลบั้มเพลงของค่ายจีเอ็มเอ็ม แกรมมี่
โฟร์เอส

โฟร์เอส (Four'S Thailand) เป็นค่ายเพลงลูกทุ่งชื่อดังในอดีตของประเทศไทย ก่อตั้งขึ้นเมื่อราวปี พ.ศ. 2536 ชื่อค่ายนี้มาจากผู้ก่อตั้ง 4 คน คือ  คุณมานิตย์ สีเลี้ยง, คุณสุชัย วงศ์ดำเนินสะดวก, คุณสมเกียรติ และ คุณสุชิน ควรสงวน  โดยรับหน้าที่สร้างสรรค์ผลงานเพลงและจัดจำหน่ายเอง ในแนวลูกทุ่ง เพลงแหล่ รำวง มีศิลปินลูกทุ่งประดับสังกัดไว้หลายคน อาทิ ยุ้ย ญาติเยอะ  เอกราช สุวรรณภูมิ ยอดรัก สลักใจ, ไวพจน์ เพชรสุพรรณ, ทศพล หิมพานต์ เป็นต้น  นอกจากนี้ยังได้สร้างความแตกต่างจากค่ายอื่นทางด้านการโปรโมท โดยใช้คุณสุชิน หนึ่งในผู้บริหารของค่ายปรากฏตัวในโฆษณาผลงานเพลงทุกชุดด้วยสโลแกนว่า "โฟร์เอสสร้างสรรค์เพลงดีมีคุณภาพอีกแล้วครับท่าน" จนเป็นที่คุ้นหูของคนทั่วไปและกลายเป็นสัญลักษณ์ของค่ายนี้เรื่อยมา   
ปัจจุบัน "โฟร์เอส" ยังคงดำเนินธุรกิจต่อในชื่อ "โฟร์เอส ไทยแลนด์" และรำวงชาวบ้านคณะโฟร์เอสคอมโบ้ นำทีมโดย ยุ้ย ญาติเยอะ  ส่วนคุณสุชิน หรือ ชิน โฟร์เอส ได้ขอแยกตัวจากโฟร์เอสเดิมตั้งแต่ต้นปี พ.ศ. 2552 เนื่องจากผู้ร่วมหุ้นทุกๆ คนเอือมระอากับสภาวะเทปผีซีดีเถื่อนจึงรู้สึกท้อแท้จนขาดกำลังใจที่จะทำงานต่อ  โดยได้มอบลิขสิทธิ์ผลงานจากโฟร์เอสเดิมเกือบทั้งหมดให้บริษัท บีเคพี จัดจำหน่าย  และเปิดค่ายใหม่นามว่า "ชิน โฟร์เอส" ต่อมาเปลี่ยนเป็นบริษัท "อีกแล้วครับท่าน" จำกัด แต่ยังคงใช้กลยุทธ์การโฆษณาพร้อมสโลแกนติดตัวมาแต่ดั้งเดิมของคุณสุชิน 
ปัจจุบันค่ายโฟร์เอสได้ปิดตัวลงไปแล้ว เหลือแต่ศิลปินในสังกัดเท่านั้น ที่จะทำให้ค่ายดำเนินการต่อ ส่วนลิขสิทธิ์เพลงของค่าย ได้ยกให้ บริษัท จีเอ็มเอ็ม แกรมมี่ เป็นผู้ถือสิขสิทธิ์ต่อไป

**ศิลปินในสังกัด**
 ยุ้ย ญาติเยอะ- ทศพล หิมพานต์- เอกราช สุวรรณภูมิ- สีไพร ไทยแท้- อ๊อด โฟร์เอส- กาญจนา มาศิริ- โดม ดอนเจดีย์- หลิว วริสสรา- ยิปซี ศรีสาคร- หน่อย นวรัตน์- เสนา ฟ้าสว่าง- มอส มลฑล- เกวลี ศรีวิไล- โทนี่ ศรีสเร็น- ไมโคร โฟร์เอส- มนต์ มาลัยแมน- สุรชาติ สมบัติเจริญ- สิทธิพร สุนทรพจน์- เบียร์ โฟร์เอส- บัญญัติ สุวรรณแว่นทอง- น้องเนย โฟร์เอส- โอ๋ โฟร์เอส- ธนพล สัมมาพรต (แจ๊ค)- นงผณี มหาดไทย (จ๊ะ)- สายัณห์ โฟร์เอส- กอล์ฟ โฟร์เอส- ยุรนันท์ อกผาย (เอ็ม)- บวรลักษณ์ บวมศิริ (ปิ๊ก)- นมสด โฟร์เอส- มายด์มิ้นท์ โฟร์เอส- รุ่ง สุริยา- สาวน้อย โฟร์เอส- ธนวัฒน์ ชื่นจิตร (เอิร์ธ)- รุ่งตะวัน โฟร์เอส- เมษา โฟร์เอส- รังสิโรจน์ พันธุ์เพ็ง (เอก)

**อดีตศิลปิน**
 ยอดรัก สลักใจ- เสรี รุ่งสว่าง- ร็อคข้าวปุ้น- เพ็ญนภา มุกดามาตร- เอกชัย ศรีวิชัย- นุจรี ศรีราชา- แอม นีออน (ศิรินันท์ จันทร์สิงห์)- ส้ม สุวนันท์- ตุ้ม สุพรรณษา ภู่เจริญ- เอก พรหมินทร์- บุญโทน คนหนุ่ม- สนุ๊ก สิงห์มาตร- สายัณห์ สัญญา- ศรเพชร ศรสุพรรณ- สุนารี ราชสีมา- อ้อ พัชรา- บรรพต พนมรุ้ง (มงคล ประสพชัย)- เอ๋ พจนา- โอ๋ พจนา- ลัดดาวัลย์ ประวัติวงศ์- วิภา จันทรกูล- ไวพจน์ เพชรสุพรรณ- คาซอย- ทศพร ธนพล- พาเมล่า เบาว์เด้นท์ (ลูกน้ำ)- สุขสันต์ วันสว่าง- พร นภาลัย- ยุง ยังชุม- หงษ์ฟ้า มาบุญครอง- สมหวัง ตั้งใจธรรม- ไมเคิ่น ตั๋ง- เอ็มม่า อาร์ต- เด่นชัย สายสุพรรณ- มาลัย ไชยมงคล- มนต์ คงคา- ทองจันทร์ พันธ์ดี- ตุ๊กตา ดารุณี- นกน้อย อุไรพร- บางกอก 40- ออด ไพศาล- จันสี มณีเพชร (สี บุญมาก)- จักรเพชร เจ็ดกะรัต- ดิเรก อมาตยกุล (ตู้)- ปราย วรัญญา- บัวขาว ดาวส่องแสง- พงษ์เพชร ขวัญภูธร- ดวงพร บัวชมพู- สีไพร สารีวงษ์- ก้อย ปิยพร- แอม นีออน

**ดูเพิ่ม**
 พีจีเอ็ม

**อ้างอิง**
หมวดหมู่:ค่ายเพลงไทยในอดีต
หมวดหมู่:ค่ายเพลงไทย
หมวดหมู่:บริษัทไทยที่ก่อตั้งในปี พ.ศ. 2536
หมวดหมู่:ค่ายเพลงที่ก่อตั้งในปี พ.ศ. 2536
หมวดหมู่:ค่ายเพลงที่ปิดกิจการในปี พ.ศ. 2552
หมวดหมู่:สิ้นสุดในปี พ.ศ. 2552
สะพานจันทร์สม

สะพานจันทร์สมอนุสรณ์ มุมจากฝั่งตรงข้ามตัวเมืองเชียงใหม่
สะพานจันทร์สม หรือ สะพานจันทร์สมอนุสรณ์ เป็นสะพานคนเดินข้ามแม่น้ำปิง สร้างขึ้นในปี พ.ศ. 2421 โดยนายชีค มิชชันนารี เพื่อให้ชาวบ้านสัญจรระหว่างชุมชนวัดเกต กับชุมชนบริเวณตลาดวโรรสในปัจจุบัน เป็นสะพานที่มีความสำคัญในการเป็นทางเชื่อมระหว่างชุมชนแหล่งเศรษฐกิจสำคัญของเมืองเชียงใหม่ ฝั่งตะวันออกและฝั่งตะวันตกของแม่น้ำปิง รวมถึงเป็นสะพานที่เป็นสัญลักษณ์ของความสัมพันธ์ระหว่างพ่อค้าชาวปากีสถาน และชาวไทย

**ประวัติ**
สะพานจันทร์สม ก่อสร้างขึ้นด้วยไม้สัก ในปี พ.ศ. 2421 ต่อมาในปี พ.ศ. 2483 ได้มีการรื้อถอนสะพานเก่าเนื่องจากไม้ผุพัง ทำให้ราษฎรเกิดความลำบากในการสัญจรไปมาระหว่างกัน ทางราชการจึงสร้างสะพานไม้ไผ่ขึ้นมาใช้ทดแทน ซึ่งชาวบ้านเรียกว่า "ขัวแตะ" หมายถึง สะพานที่สร้างโดยใช้ไม้ไผ่สาน
ในปี พ.ศ. 2507 นายโมตีราม โกราน่า (นายมนตรี โกศลาภิรมย์) เจ้าของกิจการขายผ้าชาวอินเดีย ได้บริจาคเงินจำนวน 2 แสนบาทให้เทศบาลเชียงใหม่ สร้างสะพานคอนกรีตถาวรแทนสะพานขัวแตะ เพื่อเป็นอนุสรณ์ถึงความรักของตน กับนางจันทร์สม ซึ่งใช้สะพานนี้ในการสัญจรไปมาตลอด ชาวบ้านจึงให้ชื่อสะพานนี้ว่า "สะพานจันทร์สม" หรือชื่ออื่นอีกหลายๆ ชื่อที่มีการเรียกขานสะพานนี้ เช่น ขัวแขก (สะพานแขก)
พ.ศ. 2554 สะพานมีการปิดซ่อมแซมโดยเทศบาลนครเชียงใหม่  ระหว่างนั้น กรมเจ้าท่า ได้ร้องต่อศาลปกครองว่าสะพานนี้สร้างโดยไม่ได้รับอนุญาตและมีการบุกรุกลำน้ำปิง ต่อมา ศาลสั่งให้ระงับซ่อมแซมและให้รื้อถอนตามคำร้องของกรมเจ้าท่า เทศบาลเห็นว่าสะพานนี้ไม่ได้สร้างขึ้นใหม่ สะพานมีอายุกว่า 50 ปี และมีประวัติมานานนับร้อยปี จึงยื่นอุธรณ์ขอสร้างใหม่ ศาลจึงอนุญาตให้มีการสร้างได้
สะพานจันทร์สมอนุสรณ์ เปิดใช้งานอย่างเป็นทางการอีกครั้ง เมื่อวันที่ 14 สิงหาคม 2559

**อ้างอิง**
หมวดหมู่:สะพานในอำเภอเมืองเชียงใหม่
หมวดหมู่:สะพานข้ามแม่น้ำปิง
หมวดหมู่:โครงสร้างพื้นฐานด้านการขนส่งในเขตเทศบาลนครเชียงใหม่
หมวดหมู่:ความสัมพันธ์ไทย–ปากีสถาน
วิเชียร อัศว์ศิวะกุล

วิเชียร อัศว์ศิวะกุล (หรือ  วิเชียร อัศว์วิเศษศิวะกุล) (เกิด 10 มีนาคม พ.ศ. 2494) เป็นนักธุรกิจชาวไทย อดีตประธานบริษัท นิธิทัศน์ โปรโมชั่น 

**ประวัติ**
วิเชียร เกิดเมื่อวันที่ 10 มีนาคม พ.ศ. 2494 ที่ ถนนท่าดินแดง ฝั่งธนบุรี กรุงเทพมหานคร ในครอบครัวที่เปิดร้านขายของชำชื่อ วันชัยสโตร์ พออายุได้ 16 ปี จึงได้เข้ามาคุมและบริหารงานที่ร้าน เมื่ออายุได้ 24 ปีก็ได้ออกไปทำงานข้างนอกด้วยการเป็นคนหาโฆษณาให้กับนิตยสาร รจนา จนได้รู้จักกับสปอนเซอร์ชื่อดังเช่นคุณ บุญชัย โชควัฒนา แห่ง สหพัฒนพิบูล จึงทำให้มีช่องทางมาทำรายการทางโทรทัศน์เช่น แม่บ้านสมองไว, เสาร์สนุก โดยเฉพาะรายการเสาร์สนุกนั้นกลายเป็นจุดเริ่มต้นที่ทำให้วิเชียรได้ก่อตั้งนิธิทัศน์ขึ้นมาในปี พ.ศ. 2525 แต่ในปัจจุบันวิเชียรยุติบทบาทการบริหารนิธิทัศน์แล้วโดยได้ยกลิขสิทธิ์ทั้งหมดให้กับทายาททั้ง 3 คนดูแลแทน

**อ้างอิง**
หมวดหมู่:บุคคลจากกรุงเทพมหานคร‎‎
หมวดหมู่:นักธุรกิจชาวไทย
หมวดหมู่:ผู้ได้รับเครื่องราชอิสริยาภรณ์ ท.ช.
หมวดหมู่:ผู้ได้รับเครื่องราชอิสริยาภรณ์ ท.ม.
อาเซียนทีวี

สถานีโทรทัศน์แห่งอาเซียน (ASEAN Television) หรือ อาเซียนทีวี เป็นช่องรายการที่ผลิตโดย บริษัท อสมท จำกัด (มหาชน) ในนาม สถานีโทรทัศน์ผ่านดาวเทียมเอ็มคอท ได้ร่วมกับ บริษัท เนชั่น บรอดแคสติ้ง คอร์ปอเรชั่น จำกัด (มหาชน) ตามมติของคณะรัฐมนตรี ซึ่งประชุมที่อำเภอชะอำ จังหวัดเพชรบุรี เมื่อวันที่ 20 ตุลาคม พ.ศ. 2552  ออกอากาศต่อจาก เอ็มคอท สถานีที่ 2 (MCOT 2) เพื่อนำเสนอรายการเชิงศิลปวัฒนธรรม เอกลักษณ์ทางสังคมและเศรษฐกิจ วิถีชีวิต สารคดี ตลอดจนข่าวสารและความเป็นไป ของประเทศต่างๆ ซึ่งเป็นสมาชิกถาวรของสมาคมประชาชาติแห่งเอเชียตะวันออกเฉียงใต้ เพื่อเป็นสื่อกลางในการประสานความเข้าใจอันดีของชาติสมาชิก ทั้งระหว่างรัฐต่อรัฐ รัฐต่อประชาชน และประชาชนต่อประชาชน โดยออกอากาศทางช่อง 99 ในระบบดิจิตอลของทรูวิชั่นส์, เครือข่ายดาวเทียมซี-แบนด์ และทางเว็บไซต์อย่างเป็นทางการ ตอนหลังได้ออกอากาศผ่านจานเหลือง ดีทีวี ทางช่อง 115 ในระบบกล่องทุกรุ่น อย่างเป็นทางการ 
อาเซียนทีวี เริ่มออกอากาศเมื่อการประชุมสุดยอดผู้นำอาเซียน ที่ชะอำและหัวหิน หลังจากนั้นมีรายการที่เกี่ยวกับอาเซียนและการถ่ายทอดสดสำคัญ ๆ  
เมื่อวันที่ 12 สิงหาคม พ.ศ. 2555 เวลา 0.00 น. อาเซียนทีวี ยุติออกอากาศลงแล้ว โดยมีช่อง เอ็มคอท เวิลด์ (MCOT World)ออกอากาศแทน

**กราฟิกบอกช่อง**

**ดูเพิ่ม**
 อสมท- เครือข่ายโทรทัศน์ดาวเทียมเอ็มคอท- ทรูวิชั่นส์- สมาคมประชาชาติแห่งเอเชียตะวันออกเฉียงใต้

**แหล่งข้อมูลอื่น**
  เว็บไซต์ อาเซียนทีวี-  เว็บไซต์ บมจ.อสมท
หมวดหมู่:สมาคมประชาชาติแห่งเอเชียตะวันออกเฉียงใต้
หมวดหมู่:อสมท
หมวดหมู่:สถานีโทรทัศน์ในประเทศไทยในอดีต
หมวดหมู่:สถานีโทรทัศน์ที่เริ่มออกอากาศในปี พ.ศ. 2552
หมวดหมู่:สถานีโทรทัศน์ที่ยุติการออกอากาศในปี พ.ศ. 2555
วัดพระธาตุดอยห้างบาตร

วัด﻿พระธาตุดอยห้างบาตร เป็นวัดราษฎ์ ตั้งอยู่ ณ บ้านห้วยไซใต้ ตำบลห้วยยาบ อำเภอบ้านธิ จังหวัดลำพูน ห่างจากตัวอำเภอบ้านธิ ประมาณ 9 กิโลเมตร

**พระธาตุดอยห้างบาตร**
พระธาตุดอยห้างบาตร เป็นเจดีย์ทรงจตุรมุขสีขาว มีฉัตรทองอยู่ยอดเจดีย์ ไม่ปรากฏหลักฐานการสร้าง ตามตำนานเล่าว่าพระสัมมาสัมพุทธเจ้า เสด็จมาบริเวณนี้ และได้เตรียมเสด็จออกบิณฑบาต ซึ่งภาษาพื้นเมืองเรียกว่า “ห้างบาตร” พื้นที่ดังกล่าวปรากฏร่องรอยเป็นหลุมลึกลงไปในหินดินดานและมีมณฑปครอบไว้ พระธาตุแห่งนี้อยู่บนยอดดอยจึงสามารถมองเห็นทิวทัศน์เบื้องล่างได้ไกล

**สถานที่ใกล้เคียง**
# วัดพระธาตุดอยเวียง อยู่ขวามือก่อนถึงอ่างเก็บน้ำแม่ธิ ประมาณ 1 กิโลเมตร สันนิษฐานว่าสร้างขึ้นในสมัยพระนางจามเทวี ราว พ.ศ. 1220
# น้ำตกห้วยหก น้ำตกธรรมชาติขนาด 7 ชั้นที่มีความสวยงาม อยู่ลึกเข้าไปในอ่างเก็บน้ำแม่ธิ ใช้ระยะทางเดินเท้าประมาณ 5 กิโลเมตร
# อ่างเก็บน้ำแม่ธิ บ้านดอยเวียง ตำบลบ้านธิ เป็นอ่างเก็บน้ำที่พระบาทสมเด็จพระมหาภูมิพลอดุลยเดชมหาราช บรมนาถบพิตร เสด็จเปิดเมื่อปี พ.ศ. 2530
# พระพุทธเฉลิมสิริราช พระพุทธรูปปางลีลา สูง 59 ศอก  สร้างถวายเป็นพระราชกุศล เนื่องในวโรกาสเสด็จครองราชย์ปีที่ 50 ของพระบาทสมเด็จพระมหาภูมิพลอดุลยเดชมหาราช บรมนาถบพิตร

**อ้างอิง**
ดอยห้างบาตร
พระธาตุดอยห้างบาตร
หมวดหมู่:โบราณสถานในจังหวัดลำพูน
นิโคล ฟ็อกซ์

นิโคล ฟ็อกซ์ (Nicole Fox) เป็นนางแบบชาวอเมริกัน มาจาก ลุยส์วิลล์ รัฐโคโลราโดจบการศึกษาจาก Monarch High Schoolและได้เข้าศึกษาเรียนต่อที่ University of Colorado ทางด้าน วิจิตรศิลป์ เธอฝันที่จะได้เป็น จิตรกร,ผู้ประกาศข่าว และยังรวมถึง นักเขียน อีกด้วย

**เกี่ยวกับอเมริกาส์เน็กซต์ท็อปโมเดล**
นิโคลเป็นผู้ผ่านรอบคัดเลือกรอบ 14 คนสุดท้ายของรายการ อเมริกาส์เน็กซต์ท็อปโมเดล ฤดูกาลที่ 13 ซึ่งเป็นฤดูกาลสำหรับสาวที่สูงไม่เกิน 5 ฟุต 7 และเธอก็เป็นผู้ชนะในฤดูกาลนั้น  ไม่กี่เดือนก่อนที่จะเปิดรอบคัดตัว นิโคลก็ได้พบกับช่างภาพเดนเวอร์ ที่อาร์ทแกลอรี่ ซึ่งเขาได้แนะนำให้เธอลองมาออดิชั่นเหมือนกับที่เคยแนะนำ แอลลิสัน ฮาร์วาร์ด  จาก อเมริกาส์เน็กซต์ท็อปโมเดล ฤดูกาลที่ 12 มาแล้ว
ตลอดการแข่งขัน นิโคลชนะรางวัลในการแข่งประจำสัปดาห์ 2 ครั้ง ถูกเรียกเป็นคนแรกในห้องตัดสิน 3 ครั้ง และถึงแม้ใครๆ จะบอกว่าเธอเป็นคนที่บุคลิกภาพไม่ดี แต่นิโคลไม่เคยต้องยืนเป็นสองคนสุดท้ายเลยซักครั้ง  ในการตัดสินครั้งสุดท้าย นิโคลถูกประเมินว่ามีศักยภาพในการแบบนางแบบชั้นสูงที่สุด ถึงแม้ว่าจะเดินแบบไม่ดีเท่าไหร่ก็ตาม และเธอก็ได้รับเลือกให้เป็นผู้ชนะในฤดูกาลนั้นเอง ซึ่งเธอได้พูดถึงความรู้สึกของตัวเองไว้ว่า
ตอนนี้นิโคลได้เซ็นสัญญากับโมเดลลิ่ง เอเจนซี่ Wilhelmina ได้ถ่ายแบบ 6 หน้าเต็มลงในนิตยสาร เซเว่นทีน และเซ็นสัญญา 100,000 เหรียญ กับเครื่องสำอาง CoverGirl อเล็กซานดร้า ฟ็อกซ์ น้องสาวของนิโคลได้กล่าวว่า "เธอดีใจที่พี่สาวของเธอทำได้ แต่ถึงตอนนี้นิโคลจะสามารถยืนอยู่ต่อหน้ากล้องได้ทั้งวัน แต่ก็ยังคงประหม่าเวลาต้องพบปะผู้คนอยู่เหมือนเดิม"

**เกี่ยวกับงานนางแบบ**
ปัจจุบันนิโคลเป็นนางแบบอยู่ในสังกัดของ เอเจนซี่ Wilhelmina

**ผลงาน**
นอกจากการได้ถ่ายแบบลงในนิตยสาร เซเว่นทีน 6 หน้าเต็ม และโฆษณาอายไลนเนอร์ของคัฟเวอร์เกิลร์ ที่เป็นรางวัลของผู้ชนะของรายการ อเมริกาส์เน็กซต์ท็อปโมเดล แล้ว นิโคลยังได้ลงนิตยสาร Illiterate Magazine ขึ้นหน้าแรกของเว็บไซต์  AOL.com และได้ลงหนังสือ OK! Magazine อีกด้วย  นอกจากนี้แฟชั่นโชว์ในงาน Wild Fox Couture's 2010 ร่วมกับนางแบบชื่อดัง ราเชล บอลลอนเจอร์ เป็นพรีเซนเตอร์โฆษณาให้กับ Spirit Hoods และ Forever 21 และยังเป็นแบบให้กับคอเล็คชั่นในฤดูใบไม้ผลิให้กับ สตีฟ แมดเดน อีกด้วย

**งานเดินแบบ**
ในเดือนมกราคม ปี 2553 นิโคลได้เดินแบบให้กับคอเล็คชั่นใหม่ล่าสุดในฤดูใบไม้ผลิและหน้าร้อนให้กับ อเล็กแซนเดอร์ แม็คควีนส์
หมวดหมู่:นางแบบอเมริกัน
กองทัพอำมหิต

อะโพคาลิปส์ นาว (Apocalypse Now) เป็นภาพยนตร์สงครามที่ออกฉายในปี พ.ศ. 2522 กำกับโดยฟรานซิส ฟอร์ด คอปโปลา  นำแสดงโดยมาร์ติน ชีน และมาร์ลอน แบรนโด มีเนื้อเรื่องเกิดขึ้นระหว่างสงครามเวียดนาม เกี่ยวกับทหารหน่วยรบพิเศษของสหรัฐอเมริกาสองคน คือ ร้อยเอกเบนจามิน แอล วิลลาร์ด (รับบทโดย มาร์ติน ชีน) ทหารหน่วย MACV-SOG (Military Assistance Command, Vietnam - Studies and Observations Group) ที่ได้รับคำสั่งจากผู้บังคับบัญชา ให้เข้าไปในป่าดงดิบในเวียดนาม เพื่อล่าสังหารพันเอกวอลเทอร์ อี. เคิร์ทซ (รับบทโดย มาร์ลอน แบรนโด) ผู้บังคับหน่วยรบพิเศษกรีนแบเรต์ ที่ละทิ้งหน้าที่ และผู้บังคับบัญชาแทงบัญชีว่าเป็นบุคคลวิกลจริต
บทภาพยนตร์เขียนโดยคอปโปลา และจอห์น มิเลียส โดยดัดแปลงจากนวนิยายเรื่อง Heart of Darkness และ Lord Jim ของโจเซฟ คอนราด 
ภาพยนตร์ได้รับรางวัลปาล์มทองคำจากเทศกาลภาพยนตร์เมืองคานส์  และได้รับการเสนอชื่อเข้าชิงรางวัลออสการ์และรางวัลลูกโลกทองคำ สาขาภาพยนตร์ยอดเยี่ยม  และได้รับการบรรจุชื่อเป็นภาพยนตร์ที่ต้องอนุรักษ์ใน National Film Registry โดยหอสมุดรัฐสภาอเมริกัน ในปี พ.ศ. 2543 
หนังเรื่องนี้ใช้เวลาสร้างนานมาก เนื่องจากปัญหาเรื่องหัวใจของชีนและปัญหาความอ้วนของแบรนโด จนนักข่าวบันเทิงบันทึกให้ว่า Apocalypse Later

**อ้างอิง**

**แหล่งข้อมูลอื่น**
 title=Apocalypse Now
หมวดหมู่:ภาพยนตร์สงคราม
หมวดหมู่:ภาพยนตร์ที่มีเนื้อหาเกี่ยวกับสงครามเวียดนาม
หมวดหมู่:ภาพยนตร์อเมริกัน
หมวดหมู่:ภาพยนตร์ที่ออกฉายในปี พ.ศ. 2522
หมวดหมู่:ภาพยนตร์ที่กำกับโดย ฟรานซิส ฟอร์ด คอปโปลา
หมวดหมู่:ภาพยนตร์ยอดเยี่ยม รางวัลปาล์มทองคำ
หมวดหมู่:ภาพยนตร์สงครามที่สร้างจากเหตุการณ์จริง
แอนเจิลแอร์ไลน์

แองเจิลแอร์ไลน์ (Angel Airlines) เป็นสายการบินที่ดำเนินการโดยกลุ่มยูคอม ได้รับอนุญาตจากกรมการบินพาณิชย์ให้เป็นสายการบินแห่งชาติสายที่สอง เปิดบริการครั้งแรกในวันที่ 19 กันยายน พ.ศ. 2541 ในเส้นทางกรุงเทพมหานครถึงเชียงใหม่ ในช่วงแรกมีเครื่องบินประจำการอยู่สองลำ คือรุ่น โบอิง 737 - 500 ความจุ 106 ที่นั่ง ที่เช่ามาจากมาเลเซียแอร์ไลน์ และรุ่น ดอร์เนียร์ 328 ความจุ 30 ที่นั่งเช่ามาจากสายการบินพีบีแอร์ จากนั้นในเดือนมีนาคม พ.ศ. 2542 ได้เช่าเครื่องบินรุ่น โบอิง 737 - 400 เข้ามาเพิ่มเติมแต่ก็ประสบปัญหาขาดทุน แม้ว่าในช่วงเวลาก่อนปิดตัวลงจะมีการเช่าเครื่องบินรุ่น แอร์บัส เอ 300 - 600 จากสายการบินไชน่านอร์ทเวสแอร์ไลน์เข้ามาประจำการก็ตาม แต่ก็ไม่สามารถดำเนินกิจการต่อไปได้

**เส้นทางการบินในอดีต**
 กรุงเทพมหานคร - ท่าอากาศยานดอนเมือง- เชียงใหม่ - ท่าอากาศยานนานาชาติเชียงใหม่ (ท่าอากาศยานหลัก)- อุดรธานี - ท่าอากาศยานนานาชาติอุดรธานี- ภูเก็ต - ท่าอากาศยานนานาชาติภูเก็ต- เชียงราย - ท่าอากาศยานนานาชาติแม่ฟ้าหลวง เชียงราย- ขอนแก่น - ท่าอากาศยานนานาชาติขอนแก่น- ฮ่องกง - ท่าอากาศยานนานาชาติฮ่องกง- หลวงพระบาง - ท่าอากาศยานนานาชาติหลวงพระบาง- สิงคโปร์ - ท่าอากาศยานจางีสิงคโปร์ 
หมวดหมู่:สายการบินสัญชาติไทยที่ปิดกิจการ
สถาปัตยกรรมจอร์เจียน

ไฟล์:57 The Close, Salisbury.jpg|thumb|right|220px|คฤหาสน์แบบสถาปัตยกรรมจอร์เจียนทีซอลสบรีในอังกฤษ
ไฟล์:Guildhall2, Dunfermline.jpg|thumb|right|220px|อดีตตึกเทศบาลเมืองดันเฟิร์มไลน์ในสกอตแลนด์ที่สร้างระหว่างระหว่างปี ค.ศ. 1807 ถึง ปี ค.ศ. 1811 
สถาปัตยกรรมจอร์เจียน (Georgian architecture) เป็นลักษณะสถาปัตยกรรมที่รุ่งเรืองระหว่าง ค.ศ. 1720 จนถึง ค.ศ. 1840 ซึ่งตรงกันกับรัชสมัยพระเจ้าจอร์จสี่พระองค์ในราชวงศ์แฮโนเวอร์ที่ครองราชย์ในสหราชอาณาจักร ได้แก่ พระเจ้าจอร์จที่ 1 พระเจ้าจอร์จที่ 2 พระเจ้าจอร์จที่ 3 และพระเจ้าจอร์จที่ 4 ผู้ทรงครองราชย์ระหว่างเดือนสิงหาคม ค.ศ. 1714 มาจนกระทั่งถึงเดือนมิถุนายน ค.ศ. 1830 

**ประวัติ**
สถาปัตยกรรมจอร์เจียเป็นลักษณะสถาปัตยกรรมที่ตามมาจากสถาปัตยกรรมบาโรกแบบอังกฤษของเซอร์คริสโตเฟอร์ เร็น, เซอร์จอห์น แวนบรูห์ และ นิโคลัส ฮอคสมัวร์ สถาปนิกคนสำคัญผู้สนับสนุนให้มีการเปลี่ยนแปลงจากบาโรกคือโคเลน แคมพ์เบลล์ผู้ประพันธ์หนังสือที่มีอิทธิพล “Vitruvius Britannicus”  (สถาปัตยกรรมบริติช); ริชาร์ด บอยล์ เอิร์ลแห่งคอร์คที่ 4 และลูกศิษย์เอกวิลเลียม เคนท์; ทอมัส อาร์เชอร์; และ จาโคโม เลโอนิผู้ใช้เวลาส่วนใหญ่ในอังกฤษ
ลักษณะของสถาปัตยกรรมจัดได้เป็นหลายประเภท แต่ลักษณะจอร์เจียหลักเป็นได้ทั้งสถาปัตยกรรมพาลเลเดียนและกอทิก และแบบจีน (Chinoiserie) ซึ่งเป็นลักษณะที่คู่กับโรโกโกของยุโรป ตั้งแต่กลางคริสต์ทศวรรษ 1760 การก่อสร้างสถาปัตยกรรมฟื้นฟูคลาสสิกก็เป็นที่นิยมกันอย่างแพร่หลาย โดยมีสถาปนิกผู้นำเช่นโรเบิร์ต อาดัม, เจมส์ กิบส์, เซอร์วิลเลียม เชมเบอร์ส, เจมส์ วัตต์, เฮนรี ฮอลแลนด์ และเซอร์จอห์น โซน สถาปัตยกรรมฟื้นฟูกรีกก็ได้รับการผสานเข้าไปในลักษณะของสถาปัตยกรรมแบบจอร์เจีย ซึ่งเป็นลักษณะของสถาปัตยกรรมที่มีความสมส่วนและความสมมาตร ความสูงของหน้าต่างก็ใช้การคำนวณจากอัตราส่วนง่ายๆ ระหว่างความสูงและความกว้างหรือกับรูปทรงของห้อง คำว่า "Regular" เป็นคำที่ใช้ที่เป็นัยยะถึงความสมมาตร และ ความสัมพันธ์อันใกล้ชิดกับกฎของสถาปัตยกรรมแบบคลาสสิก ถ้าขาดความสมมาตรจากการต่อเติมสถาปัตยกรรมแบบจอร์เจียกับสิ่งก่อสร้างเก่าก็จะถือว่าเป็นข้อบกพร่อง ความได้สัดส่วนที่เป็นระเบียบของด้านหน้าอาคารที่รายถนนเป็นวัตถุประสงค์ของการออกแบบเมืองของสถาปัตยกรรมแบบจอร์เจีย การออกแบบสถาปัตยกรรมแบบจอร์เจียมักจะวางตามแบบลักษณะสถาปัตยกรรมแบบคลาสสิก (Classical order) และการตกแต่งที่มาจากกรีกและโรมันโบราณ วัสดุที่ใช้ในการก่อสร้างมักจะเป็นอิฐหรือหิน สีที่ใช้ก็มักจะเป็นสีแดง, ส้ม หรือ ขาว แต่สถาปัตยกรรมแบบจอร์เจียสมัยใหม่ใช้สีมากกว่าสีที่กล่าว

**อ้างอิง**
 James Stevens Curl, Georgian Architecture. 

**ดูเพิ่ม**
 McAlester, Virginia & Lee,  A Field Guide To American Houses 1996 ISBN 0-394-73969-8- Howard Colvin, A Biographical Dictionary of British Architects, 3rd ed. 1995.- John Cornforth, Early Georgian Interiors, (Paul Mellon Centre) 2005.- James Stevens Curl, Georgian Architecture.- Christopher Hussey, Early Georgian Houses,, Mid-Georgian Houses,, Late Georgian House,. Reissued in paperback, Antique Collectors Club, 1986.- Frank Jenkins, Architect and Patron 1961. - Barrington Kaye, The Development of the Architectural Profession in Britain 1960.- Sir John Summerson, Georgian London, (1945). Revised edition, edited by Howard Colvin, 2003.- Sir John Summerson, Architecture in Britain (series: Pelican History of Art) Reissued in paperback  1970

**ดูเพิ่ม**
 สถาปัตยกรรมฟื้นฟูกรีก

**แหล่งข้อมูลอื่น**
  Georgian Terrace in Horsham
สถาปัตยกรรมจอร์เจีย
หมวดหมู่:ภาพยนตร์ที่มีเนื้อหาเกี่ยวกับสงครามเย็น

หมวดหมู่:ภาพยนตร์อิงประวัติศาสตร์
หมวดหมู่:ภาพยนตร์การเมือง
หมวดหมู่:สงครามเย็น
เย็น
หมวดหมู่:ภาพยนตร์ที่มีเนื้อหาเกี่ยวกับสงครามเวียดนาม

หมวดหมู่:ภาพยนตร์ที่มีเนื้อหาเกี่ยวกับสงครามเย็น
หมวดหมู่:ภาพยนตร์อิงประวัติศาสตร์
หมวดหมู่:สงครามเวียดนาม
เวียดนาม
องค์การส้วมโลก

องค์การส้วมโลก (World Toilet Organization หรือ WTO) เป็นองค์การไม่แสวงหาผลประโยชน์ที่ดำเนินการเพื่อปรับปรุงส้วมและสุขอนามัยทั่วโลก โดยองค์การส้วมโลกมุ่งเน้นไปที่ห้องส้วมมากกว่าด้านประปา องค์การก่อตั้งในปี 2001 กับประเทศสมาชิก 15 ประเทศ ที่ปัจจุบันมีองค์การ 151 องค์การใน 53 ประเทศ ที่ทำงานร่วมกำจัดสิ่งเลวร้ายและการสุขาภิบาลอย่างยั่งยืน ซึ่งองค์การยังเป็นผู้จัดการประชุมส้วมโลก

**อ้างอิง**
หมวดหมู่:องค์การไม่แสวงหาผลกำไร
เคลแลน ลุตซ์

เคลแลน คริสโตเฟอร์ ลุตซ์ (Kellan Christopher Lutz) เกิดเมื่อวันที่ 15 มีนาคม ค.ศ. 1985 เป็นนักแสดงชาวอเมริกัน เป็นที่รู้จักในบทเอมเมตต์ คัลเลน ในภาพยนตร์ปี 2008 เรื่อง แวมไพร์ ทไวไลท์ และภาคต่อ ก่อนหน้านั้นเขาเป็นนายแบบให้กับ Abercrombie & Fitch

**ผลงาน**

**ภาพยนตร์**

**โทรทัศน์**

**เว็บ**

**มิวสิควิดีโอ**

**รางวัลและชื่อเข้าชิง**

**อ้างอิง**

**แหล่งข้อมูลอื่น**
 1553725
หมวดหมู่:นักแสดงอเมริกัน
หมวดหมู่:บุคคลที่เกิดในปี พ.ศ. 2528
หมวดหมู่:นักแสดงชายชาวอเมริกันในศตวรรษที่ 21
หมวดหมู่:นักแสดงภาพยนตร์ชายชาวอเมริกัน
หมวดหมู่:นักแสดงละครโทรทัศน์ชายชาวอเมริกัน
หมวดหมู่:บุคคลที่ยังมีชีวิตอยู่
หมวดหมู่:บุคคลจากรัฐนอร์ทดาโคตา
หมวดหมู่:นักมวยไทยชาวอเมริกัน
หมวดหมู่:ชาวอเมริกันเชื้อสายดัตช์
หมวดหมู่:ชาวอเมริกันเชื้อสายเยอรมัน
หมวดหมู่:คริสต์ศาสนิกชนชาวอเมริกัน
ซัมมิตเอนเตอร์เทนเมนต์

ซัมมิตเอนเตอร์เทนเมนต์ (Summit Entertainment) เป็นสตูดิโออิสระสัญชาติอเมริกัน มีสำนักงานใหญ่อยู่ที่ยูนิเวอร์แซลซิตี รัฐแคลิฟอร์เนีย ซึ่งมีออฟฟิสอยู่ในลอนดอน มีผลงานที่ประสบความสำเร็จอย่างเช่นภาพยนตร์เรื่อง แวมไพร์ ทไวไลท์  หนังความรักวัยรุ่นเกี่ยวกับแวมไพร์ซึ่งสร้างมาจากหนังสือขายดีของสเตเฟนี เมเยอร์ ในชื่อเรื่อง ทไวไลท์ ในฤดูใบ้ไม้ผลิปี 2009 มีภาพยนตร์เรื่อง รหัสวินาศโลก เป็นภาพยนตร์เรื่องที่ 2 ของบริษัทที่เปิดตัวที่อันดับ 1 บนตารางบ็อกซ์ออฟฟิส  ทำรายได้ 182,492,056 เหรียญสหรัฐทั่วโลก จากนั้นมีผลงานภาพยนตร์อย่าง Next Day Air ($10,027,047), The Hurt Locker ($15,218,783 ทั่วโลก) และยังมีภาพยนตร์แอนิเมชันเรื่อง Astro Boy  มีหนังสยองขวัญวัยรุ่นเรื่อง Sorority Row ($14,826,298 ทั่วโลก) รวมถึงภาพยนตร์ภาคต่อใน แวมไพร์ ทไวไลท์ 2 นิวมูน

**ผลงานภาพยนตร์**

**อ้างอิง**

**แหล่งข้อมูลอื่น**
  (Now redirects to Lionsgate's website)- id=0046206-  Reuters Story
หมวดหมู่:บริษัทผลิตภาพยนตร์ของสหรัฐ